Mam.pusnya Seorang Abu Lahab..

Setiap tarikh mengandungi pelbagai peristiwa tertentu yang signifikan dalam sejarah manusia. Dalam bulan Ramadan, bulan ini dianggap signifikan kerana pada bulan inilah umat Islam mencapai kemenangan dalam pe.ra.ng pertama mereka iaitu Badar al-Kubra. Bulan ini juga menjadi saksi pemergian bapa saudara Rasulullah s.a.w merangkap musuh ketat baginda, Abu Lahab.

Semasa Pertempuran Badar tercetus antara kelompok musyrikin Quraisy dengan Negara Islam Madinah (NIM), Abu Lahab tidak turun menyertai ke medan seperti pembesar-pembesar Quraisy lain. Sebaliknya, dia memilih menyewa khidmat adik Abu Jahal, al-As bin Hisham sebagai penggantinya. al-As berbuat demikian sebagai cara menyelesaikan hutangnya sebanyak 4,000 dirham dengan Abu Lahab.

Seperti kita semua sedia maklum, 313 ten.te.ra Islam berjaya mengenepikan cabaran seribu sol.da.du Quraisy di medan Badar. Antara pembesar Quraisy yang m.a.ti di tangan pasukan NIM ialah Abu Jahal, Umayyah bin Khalaf, Rabiah bersaudara (Utbah dan Syaibah bin Rabiah) dan Uqbah bin Abi Mu’ayt. Kemenangan tersebut turut dibantu dengan bantuan para malaikat yang menyamar sebagai ten.te.ra berjubah putih.

Kejutan ten.te.ra bantuan ini mengakibatkan ten.te.ra musyrikin berada dalam keadaan kucar-kacir. Malah, ada seseorang memilih melarikan diri daripada berdepan mereka iaitu iblis. Mengikut riwayat, dia menyamar sebagai Suraqah bin Malik semasa melarikan diri dari medan pertem.pu.ran.

Kisah ini kemudiannya diketahui penduduk Makkah selepas ia dibawa oleh dua orang lelaki bernama al-Haismana dan Abdullah al-Khuza’i di khemah besar yang menempatkan Perigi Zamzam. Sebaik mendapat berita ma.la.ng tersebut, ramai merasa sedih dengan apa yang berlaku termasuk Abu Lahab. Tetapi dua orang merasa gembira dengan apa yang berlaku iaitu Lubaba binti al-Harith (Ummu Fadl) r.a dan hamba Abbas bin Abdul Mutalib r.a, Abu Rafi r.a.

Tidak ramai tahu, seluruh isi keluarga bapa saudara Nabi s.a.w itu sudah memeluk Islam secara rahsia. Kedua-duanya tidak dapat menyembunyikan rasa gembira dengan Abu Rafi menjerit, “Mereka merupakan para malaikat!”, merujuk kepada tentera berbaju putih yang dilihat kafir Quraisy. Panas hati dengan luahan hamba Abbas itu, Abu Lahab memaksanya berbaring di atas tanah dan mula m.emu.k.ul Abu Rafi.

Berang dengan tindakan abang iparnya itu, Ummu Fadl m.emu.k.ul kepalanya dengan sebatang kayu besar sambil berkata, “Kamu memu.k.ulnya semasa tuannya tiada.” Ini sekaligus mengakibatkan Abu Lahab mengalami kecederaan teruk di kepala. Dia menderita selama seminggu sebelum kembali ke negeri cacing pada 24 Ramadan tahun kedua Hijrah.

Menurut catatan sejarawan Ibnu Ishak, bau ma.y.at Abu Lahab sangat busuk sehingga mengakibatkan ramai orang menjauhkan diri termasuk anak-anaknya sendiri. Ini memaksa mereka membiarkan ma.y.at bapa mereka itu mereput di rumah selama dua hingga tiga malam. Situasi ini mengundang rasa kurang senang jiran tetangga dan menggesa mereka mengebumikan Abu Lahab secepat mungkin.

Mereka mengarahkan sekumpulan hamba untuk membawa keluar ma.y.atnya dari rumah. Dari situ, ia dimandikan dari jarak jauh sebelum ditolak masuk ke dalam sebuah kubur di luar Makkah dengan sebatang galah. Kubur kemudiannya ditutup dengan batu-batu yang dilempar dari jauh.

Begitulah pengakhiran musuh Allah yang terhina di sisinya. Abu Lahab menyangka kerana tidak pergi ke medan Badar, dia tidak akan mengalami situasi memalukan yang dialami rakan-rakannya. Rupanya, Tuhan sudah mencaturkan pengakhiran ngeri khas buatnya.

RUJUKAN:

Guillaume, A. (1955). The Life of Muhammad (Terjemahan Sirah Rasulullah oleh Muhammad ibn Ishak). Oxford University Press.

al-Rahman Mubarakfuri, S, (2002). The Sealed Nectar: Biography of the Noble Prophet. Darussalam.


Bagaimana Mahu Membuatkan Orang Kaya Menderma Lebih Banyak?

Memberikan orang kaya perasaan dirinya berkuasa dapat mendorong mereka lebih banyak menderma kepada amal berbanding memberikan perasaan kuasa itu kepada semangat masyarakat. Ashley Willians dari Harvard Unversity menyatakan orang kaya lebih mementingkan keupayaan individu mereka untuk mengawal suatu acara berbanding dengan orang yang berpendapatan rendah.

Kumpulan Ashley Willians melakukan ujian sama ada kutipan derma dengan cara ini dapat meningkatkan kemurahan hati graduan kaya dari Ivy League Business School di U.S yang mempunyai purata gaji melebihi 100,000 dolar setahun. Surat dihantar kepada 12,000 alumni untuk meminta mereka menderma kepada sekolah.

Surat-surat
tersebut akan tertulis salah satu daripada perkataan berikut, “Sometimes, one person needs to come forward
and take individual action” ataupun “Sometimes,
one community needs to come forward and support a common goal.”

Dalam kalangan 4% penderma, yang menerima surat berfokuskan individual lebih tinggi dua kali ganda berbanding penderma yang menerima surat berfokuskan komuniti. Memberikan rasa kawalan kepada golongan bergaji tinggi membuatkan mereka memberikan lebih banyak. Willians percaya setiap organisasi yang memerlukan kutipan dana, patut gunakan cara ini.

Pengutip
derma sering menggunakan mesej betapa positifnya tindakan menderma itu kepada
komuniti. Tetapi sebenarnya menggunakan mesej yang memberikan kepentingan
individu tertentu lebih berkesan untuk mendapatkan kutipan yang tinggi.

RUJUKAN:


Falsafah Mulia Yang Dipegang Guan Yu

“Sesuatu yang telah lama berpecah, pasti akan kembali bersatu. Dan sesuatu yang telah lama bersatu pasti akan kembali berpecah. Demikianlah yang telah berlaku di dunia sejak dahulu kala.”  – Ayat pembukaan Hikayat Tiga Kerajaan.

Berlatarkan sekitar awal abad ketiga, Dinasti Han yang pernah gemilang suatu ketika dahulu kini sedang berada di penghujung usianya. Mereka yang cuba meletakkan diri mereka sebagai pemerintah China seterusnya telah membawa empayar itu ke ambang pepe.rangan.

Sida-sida istana berkomplot, pemerintah jatuh, dan pahlawan hebat dilahirkan dalam pertem.puran epik.  Rakyat jelata yang mendambakan keamanan, tertanya-tanya apa yang akan terjadi dalam hidup mereka apabila pe.rang tercetus di seluruh negara. Dinasti itu tampaknya telah kehilangan “Mandat Syurga”— apa seterusnya?

Ini adalah latar belakang untuk karya sastera klasik Hikayat Tiga Kerajaan, salah satu daripada empat tonggak besar kesusasteraan China. Pengarang yang mencipta karya ini pada abad keempat belas, Luo Guanzhong, menggunakan sejarah dan cerita rakyat untuk mencipta novel fiksyen berwarna-warni yang mempamerkan hal ehwal politik dan sosial era itu.

Ia bukan sekadar sebuah novel, malahan ianya merupakan salah satu bentuk alat propaganda kaum Han dalam usaha mereka mahu menggulingkan pemerintahanan Dinasti Yuan, pemerintahan bangsa Mongol yang sudah lama menjajah tanah air mereka.

Selain itu, ia dianggap sebagai buku panduan kepada strategi ketenteraan yang telah disamakan dengan kitab Seni Pepe.rangan (The Art of W.ar) karya Sun Tzu. Melalui Hikayat Tiga Kerajaan, pembaca boleh bertemu berpuluh-puluh watak ikonik dari sejarah, dan menyaksikan pertem.puran dalam setiap skala.

Tiga Kerajaan adalah teras identiti budaya Cina Han, dan terutamanya, konsep yi— unsur pengikat terpenting yang mengikat sebuah masyarakat yang harmoni.

Tiga Kerajaan Berpe.rang

Ketika para panglima wilayah berkumpul untuk bersaing demi ketuanan, tiga pemimpin utama akan muncul. Nama mereka ialah Liu Bei, Cao Cao, dan Sun Quan. Mereka ini adalah lelaki yang mempunyai perwatakan yang menggerunkan, kehebatan, dan tipu daya, masing-masing ingin melihat cita-cita dipenuhi.

Mereka adalah penguasa kerajaan masing-masing iaitu Shu, Wei, dan Wu, dan masing-masing bercita-cita untuk menyatukan empayar “Di Bawah Syurga,” mengikut kaedah dan prinsip tersendiri.

Dengan bantuan kebijaksanaan dan jiwa yang paling berani pada masa itu, ketiga-tiga kuasa ini bangkit untuk berkuasa dan terlibat dalam pertandingan epik demi masa depan China.

Kerajaan Shu-Han

Panglima Pe.rang Liu Bei ialah pengasas Kerajaan Shu. Tuntutannya terhadap takhta empayar adalah berdasarkan darah keturunannya yang merupakan sebahagian dari keluarga pemerintah Dinasti Han dan dengan itu dia berhak meneruskan warisan Han.

Liu Bei digambarkan sebagai pesaing yang paling sah dan layak. Dia berpandangan jauh dan berjiwa besar, tetapi tak mempunyai sumber dan pengaruh kuasa seperti pesaingnya.

Tetapi perwatakannya yang tinggi bertindak seperti magnet yang menarik minat beberapa tokoh yang bukan calang-calang orangnya — pakar strategi yang membingungkan mu.suh dan para pahlawan yang hampir sem.purna. Bersama-sama, mereka berjaya menubuhkan negeri mereka sendiri.

Perikatan wira-wira ini bermula dalam salah satu daripada bab terawal Hikayat Tiga Kerajaan yang paling terkenal: Sumpah Tiga Bersaudara di Taman Persik. Liu Bei dan dua lagi pahlawan iaitu Zhang Fei dan Guan Yu bersumpah menjadi adik beradik sedar.ah.

Ikatan antara ketiga-tiganya membentuk tema yang kuat yang terus bersatu di sepanjang kisah. Kemudian, pengaruh Liu Bei meningkat dengan cepat selepas mendapat bantuan seorang Taois dan pakar strategi bernama Zhuge Liang.

Beberapa babak yang terkenal dalam novel ini, seperti Mengumpul Anak Panah Dengan Sampan Jerami adalah kesan dari eksploitasi karakter Zhuge.

Kerajaan Wei

Dari ketiga-tiga kerajaan yang bersaing ini, Cao Cao adalah yang paling bercita-cita tinggi dan merupakan saingan Liu Bei yang paling licik dan ke.jam. Berikut adalah contoh dialog antara Cao Cao dan salah seorang pegawai setianya:

Cao Cao: Aku perlu meminjam sesuatu daripada kamu.

Pegawai: Tentu saja boleh, apa itu?

Cao Cao: Kepala kamu.

Pegawai: Apa? Tapi apa kesalahan aku?

Cao Cao: Kamu tak bersalah, aku cuma perlukan seseorang menjadi watak penjahat yang menyebabkan bekalan makanan tentera semakin kurang, jadi oleh kerana kamu adalah pegawai yang bertanggungjawab mengendalikan bekalan, kepala kamu diperlukan untuk menaikkan kembali moral tentera.

Pegawai: Tolonglah tuan, aku masih ada keluarga yang menunggu kepulanganku!

Cao Cao: Jangan risau, aku akan pastikan nasib dan kebajikan keluarga kamu terbela.

Cao Cao mempunyai angkatan tentera yang sangat besar dan kesetiaan sebahagian besar gabenor wilayah.  Beliau juga seorang penyair yang berprestasi, di mana karya-karyanya terus memberi impak yang signifikan terhadap gaya puisi Cina.

Kerajaan Wu

Sementara itu, keturunan Sun menguasai sebahagian besar kawasan di selatan China, termasuklah kawasan Vietnam moden. Pada usia 18 tahun, selepas Sun Ce dibu.nuh, adiknya Sun Quan mengambil alih kuasa.

Semasa Pertem.puran Chi Bi yang sengit, Sun Quan bersekutu dengan Liu Bei untuk menghalang armasa tentera Cao Cao daripada mara dan menyeberangi Sungai Yangtze.

Namun, persekutuan mereka tidak kekal lama, dan ketiga-tiga kerajaan itu terus bangkit dan bersaing untuk masa depan China. Tetapi dalam kisah memukau yang penuh dengan kejayaan dan pengor.banan ini, setiap episod akan kembali kepada prinsip yi.

Maksud Yi

Aksara Cina untuk Yi, 義, terdiri daripada 羊 (biri-biri) di atas dan 我 (aku, diriku) di bahagian bawah.  Dalam budaya Cina, biri-biri adalah simbol kemakmuran kerana sifatnya yang jinak dan patuh. Karakter “aku” 我 berasal dari skrip tulang ramalan kuno di mana ia mewakili alat pertem.puran yang lengkap dengan gigi tajam.

Digabungkan, karakter Yi 義 secara literal bermaksud, “Aku adalah biri-biri.”  Secara simbolik, ia mencadangkan simbol pengor.banan di atas nama keadilan.

Judul novel Hikayat Tiga Kerajaan dalam bahasa Cina, San Guo Yan Yi (三國演義), juga boleh diterjemahkan sebagai “Tiga Kerajaan Mempersembahkan Yi.”  Yi (disebut ee) lebih tepat diterjemahkan sebagai “kebenaran” atau “tanggungjawab.”  Walau bagaimanapun, konsep ini berkembang untuk merangkumi penghormatan, kebajikan, kesetiaan, tidak mementingkan diri sendiri, dan persaudaraan.

Yi menerangkan hubungan yang baik antara pemerintah dan rakyat, bapa dan anak, suami dan isteri, dan antara saudara dan kawan. Dalam budaya masyarakat Cina tradisional, peraturan ini harus diterima iaitu tidak kira apa yang berlaku, seseorang wajib mematuhi yi.

Mungkin jelmaan terulung prinsip yi boleh dilihat dalam watak panglima Guan Yu. Juga dikenali sebagai Dewa Guan Gong, generasi selepasnya mendirikan tokong bagj memperingatinya dan menyembahnya sebagai “Dewa Pe.rang.”

Dalam awal kemunculannya semasa kesemua panglima pe.rang masih bersatu untuk menentang Dong Zhuo yang memperalatkan maharaja, dia bersetuju untuk menentang dengan mu.suh yang lebih kuat.

Maka Cao Cao menuangkan semangkuk wain panas untuk mendoakan kejayaannya, tapi Guan Yu enggan meminumnya dan mengatakan yang dia akan kembali sebentar lagi. Beberapa minit kemudian, dia kembali membawa bersama kepala mu.suh yang dipen.ggal ketika mangkuk wainnya masih panas.

Bersama dengan janggutnya yang lebat, semangat yi yang tidak terkalahkan itulah menjadikan dia antara tokoy yang paling diingati. Bahkan semasa di saat dia menghadapi ambang kekalahan, pahlawan yang sebelum itu tak pernah dikalahkan itu mengucapkan kata-kata keramat:

“Sekiranya tembok kota ditakdirkan runtuh, itu bermakna kema.tian, itu sahaja. Batu jed boleh hancur, tetapi kau tak boleh mengubah keputihannya. Buluh boleh hangus, tetapi sendinya tak boleh dimus.nahkan. Tubuh mungkin binasa, tetapi namanya akan kekal untuk keturunannya.”

Untuk melindungi keluarga ketuanya, Liu Bei, Guan Yu pernah membiarkan dirinya ditangkap oleh mu.suh sendiri, iaitu Cao Cao.

Cao Cao, yang sudah lama mengagumi bakat Guan Yu sebagai seorang pahlawan, cuba memujuknya agar menyertai pihaknya dengan menawarkan harta yang tak pernah dia berikan kepada pegawainya yang lebih lama setia kepadanya. Bahkan, kuda Kelinci Merah yang pernah digunakan oleh Lu Bu juga diberikan kepada Guan Yu.

Jika Guan Yu seorang lelaki yang lemah, dia pasti akan mudah mengalah, tetapi Guan Yu mengambil peluang yang muncul untuk melarikan diri. Dia mengharungi bahaya besar dan mengatasi kecederaan untuk membawa pulang anggota keluarga Liu Bei dengan selamat.

Namun, dia tak pernah melupakan kemurahan hati Cao Cao yang memberikan dia pelbagai hadiah, bahkan, tak menghalang dia melarikan diri. Bertahun-tahun kemudian Cao Cao telah tewas dalam Pertem.puran Chi Bi cuba melarikan diri demi menyelamatkan nyawanya dengan sisa tenteranya yang telah mus.nah.

Guan Yu dihantar untuk menamatkan riwayatnya, dia berjaya memintas Cao Cao di laluan gunung yang sempit. Berhadapan dengan Guan Yu yang gagah perkasa, Cao Cao yang putus asa dan keletihan mula menyerahkan diri kepada Guan Yu, namun siapa sangka, Guan Yu akhirnya melepaskan Cao Cao pergi.

Dalam keadaan serba salah, Guan Yu telah memilih untuk menerima hu.kuman ma.ti kerana tindakannya yang lebih rela mengingkari arahan daripada dia mengkhianati prinsip yi dengan membu.nuh mu.suh yang tak berlaku ke.jam terhadapnya.

Dah tentulah Guan Yu tak dihu.kum bu.nuh, kerana ternyata Zhuge Liang sengaja menghantarnya untuk membu.nuh Cao Cao kerana dia tahu Guan Yu tak akan dapat membu.nuhnya.

Pakar strategi itu berbuat demikian kerana dia menyedari yang ketika itu China masih memerlukan Cao Cao untuk mengekalkan keseimbangan tiga kerajaan yang sama, tapi itu cerita yang lain.

Walaupun Cao Cao banyak difitnah, dia masih merupakan contoh pemimpin yang mempunyai sifat yi yang lemah. Dia terkenal dengan kata-kata, “Aku lebih rela mengkhianati dunia daripada membiarkan dunia mengkhianati aku.”

Falsafah peribadinya menjadi jelas dalam satu bab di mana Cao Cao yang dalam pelarian selepas cuba membu.nuh Dong Zhou, menerima perlindungan daripada abang angkat ayahnya, Lu Boshe.

Semasa rakannya, Chen Gong, tersedar dari tidur, mereka terdengar bunyi seseorang mengasah pisau dan membincangkan tentang pembu.nuhan. Sikap Cao Cao yang paranoid tercetus hingga dia bersama Chen Gong telah membu.nuh seluruh keluarga Lu Boshe.

Namun, mereka berdua kemudian mendapati yang ahli keluarga Lu Boshe hanyalah sedang bersiap untuk menyembelih seekor babi untuk dijamu buat mereka berdua.

Apabila Lu Boshe kembali dari membeli wain di kota, Cao Cao menyedari dia akan bertanggungjawab. Jadi dia bertindak menghampiri Lu Boshe dan terus meni.kamnya sampai ma.ti.

Dengan protagonis yang disinari dengan prinsip yi dan antagonis yang kekurangan yi, watak-watak Hikayat Tiga Kerajaan seperti Guan Yu meninggalkan pengajaran yang paling penting untuk generasi baru.

Ia bukan sahaja mempunyai kesan yang mendalam terhadap budaya dan masyarakat Cina, novel ini ini menawarkan gambaran ke dalam dunia kuno yang penuh dengan keberanian moral dan kebenaran, dengan prinsip yi yang menyatukannya.

Pengarangnya, Luo Guanzhong, percaya bahawa nasib setiap negara terukir dalam bintang, dan manusia ada keupayaan yang amat terbatas untuk mempengaruhi aliran besar sejarah.

Walau bagaimanapun, beliau juga percaya bahawa jika rakyat jujur dan berakhlak mulia, suatu bangsa mampu mencapai apa saja hal yang luar biasa, membawa kemuliaan kepada diri dan keluarga, meninggalkan warisan bersinar yang melampaui zaman.

RUJUKAN:

Archie, Lee C. (30 October 2000). “The Main Concepts of Confucianism”. Philosophy.lander.edu. Lander University.


China Merahsiakan Penemuan Bangkai Kapal Yang Ada 60,000 Artifak Berharga

Nampaknya dalam dunia hari ini, banyak perkara yang dianggap rahsia tapi bocor juga. Daripada rahsia resepi ayam KFC hinggalah identiti kekasih, ada saja cara perkara ini diketahui orang. Jadi, mengapa China memilih merahsiakan lokasi bangkai kapal berusia 800 tahun selama beberapa dekad?

Bangkai kapal yang dimaksudkan ialah bangkai kapal era Dinasti Song Selatan sekitar 1100. Bangkai kapal ini ditemui secara tidak sengaja oleh pasukan pencari dari Maritime Exploration pada tahun 1987. Syarikat yang berpangkalan di Britain itu diupah oleh sebuah syarikat China, Guangzhou Salvage untuk mencari sebuah kapal lama abad ke-18.

Mengikut keterangan klien mereka, kapal yang dicari dilaporkan karam antara perairan Hong Kong dengan Pulau Hailing di Guandong. Berpandukan maklumat yang diberi, Maritime Exploration menghantar sepasukan penyelam untuk meninjau lokasi bangkai kapal yang dicari.

Tetapi lain yang dicari, lain yang dijumpai. Mungkin itu ekspresi pasukan penyelam sebaik menemui kapal jong yang berukuran 100 kaki panjang berkenaan. Susulan itu, bangkai kapal era Dinasti Song Selatan itu dinamakan sebagai Nanhai No.1 berikutan ia merupakan kapal pertama yang ditemui di Laut China Selatan. Sementara Nanhai pula merupakan perkataan Cina untuk Laut China Selatan.

Pada 1125, Dinasti Song kehilangan pengaruh di utara China. Ini memaksa dinasti itu berundur ke sebelah selatan dan menubuhkan ibu kota mereka di Lin’an (kini Hangzhou). Musuh-musuh Dinasti Song Selatan menyangka kedudukan mereka akan menjadi lemah berikutan tidak mempunyai akses terhadap Laluan Sutera – laluan perdagangan utama yang menghubungkan kerajaan-kerajaan timur dan barat.

Tetapi dinasti itu mendapati kedudukan Lin’an amat strategik kerana ia memberi mereka akses kepada laluan perdagangan maritim merentasi Laut China Selatan. Lantas, Dinasti Song Selatan memberi fokus kepada aktiviti perdagangan maritim dan semua kerja yang berkait dengannya termasuk pembinaan kapal-kapal. Pengkaji arkeologi maritim percaya Nanhai No. 1 ini sepatutnya berlayar ke luar tetapi karam sebelum sempat meninggalkan Lin’an.

Dapatan pasukan penyelam mendapati terdapat banyak artifak di Nanhai No. 1 masih dalam keadaan baik. Antara artifak yang ditemui ialah barangan porselin, duit syiling era Dinasti Song dan jongkong-jongkong perak. Bagaimanapun, Maritime Exploration tidak dapat membawa keluar semua artifak atas kekangan kewangan dan teknologi yang wujud ketika itu.

Ini mengakibatkan Nanhai No. 1 terus bersemadi di dasar Laut China Selatan selama lebih 20 tahun. Sebaik menerima laporan bangkai kapal era Song wujud di lokasi yang dinyatakan, China memastikan lokasi Nanhai No. 1 dipantau oleh tentera laut mereka. Ini bagi mencegah sebarang cubaan mengeluarkan artifak-artifak daripada bangkai kapal berkenaan.

Jika nelayan tempatan tertanya-tanya dengan kehadiran tentera laut China di situ, mereka hanya diberitahu terdapat bom era Perang Dunia Kedua (WWII) yang berpotensi mengancam keselamatan mereka. ‘Bohong sunat’ Beijing membantu mereka menjaga Nanhai No.1 tanpa sebarang masalah selama lebih 20 tahun.

Menjelang 2002, pasukan pengkaji arkeologi telah menemui cara sesuai untuk menyelamatkan Nanhai No. 1. Caranya ialah dengan menurunkan sangkar besi khas seberat 3,000 tan ke lokasi bangkai kapal berkenaan. Bagi membantu mereka mengenalpasti lokasi Nanhai No. 1 dengan tepat, penderia-penderia dipasang di sepanjang lantai laut. Ini bertujuan memandu sangkar khas ini sampai ke bangkai kapal tanpa merosakkan artifak berharga yang ada di dalamnya.

Dari situ, blok-blok konkrit akan diletakkan di atas sangkar berkenaan bagi menolak bahagian bawahnya melepasi lanar (silt) dan meletakkan ia di bawah Nanhai No. 1. Kemudian, pasukan penyelam akan memasukkan alang-alang pada lubang-lubang bahagian bawah sangkar bagi menutup bahagian berkenaan. Setelah blok-blok konkrit dialihkan, barulah sangkar yang mengandungi Nanhai No.1 diangkat keluar secara perlahan-lahan.

Usaha ini direalisasikan pada Disember 2007 dengan Nanhai No.1 kemudiannya dipindahkan ke Muzium Laluan Sutera Maritim Guangdong di Pulau Hailing. Bagi mengelakkan bangkai kapal terjejas akibat pendedahan dengan unsur luar, Nanhai No. 1 diletakkan dalam kolam air khas dengan suhu air sama dari tempat ia diambil. Nampak remeh tetapi ia membantu pengkaji-pengkaji arkeologi meneruskan kajian terhadap Nanhai No. 1.

Sejak itu, terdapat banyak artifak yang dikeluarkan daripada bangkai kapal berkenaan. Ini termasuk 100 artifak yang diperbuat daripada emas dan duit syiling era Song. Tetapi yang paling banyak sudah pastinya 60,000 barangan seramik era dinasti sama.

Kebanyakan barang seramik ini turut diukir dengan lokasi asal tempat ia dihasilkan. Kebanyakan barang seramik ini dihasilkan di Jianning Fu, Fujian, China. Bagaimanapun, ada berpandangan ia dinamakan semula sebagai Jianning Lu sebagai merujuk kepada peristiwa pencerobohan Mongol pada 1278. Tidaklah salah untuk mengatakan ini merupakan versi terawal Made in China (Buatan China).

Laluan laut yang menjadi talian hayat ekonomi Dinasti Song Selatan dikenali sebagai Laluan Sutera Maritim. Muncul pada masa sama Rom bangkit sebagai kuasa dominan di sebelah barat, ia menghubungkan Kepulauan Nusantara dengan India, Semenanjung Tanah Arab dan dunia Yunani-Rom di rantau Mediterranean.

Kebanyakan duit syiling Song mempunyai simbol yang dikaitkan dengan era Xiaozong, maharaja ke-11 Dinasti Song dan kedua Dinasti Song Selatan. Xiaozong memerintah dari 1162 hingga 1187 tetapi hanya mendapat kuasa penuh sebagai maharaja selepas ayahandanya Maharaja Gaozong mangkat pada 1187. Bagaimanapun, kemangkatan ayahandanya itu mengakibatkan Xiaozong tidak mampu memerintah secara berkesan.

Lantas, semua urusan kerajaan ketika itu diuruskan oleh putera mahkotanya, Zhao Dun. Menjelang 1189, Xiaozong turun takhta dan menabalkan puteranya sebagai maharaja Song baru dengan gelaran Guangzong. Baginda mengikut jejak langkah Gaozong sebagai Taishang Huang (maharaja yang telah bersara) dengan kuasa pemerintahan secara tidak langsung masih di tangan baginda. Xiaozong mangkat pada 1194 dengan Guangzong disingkirkan dan digantikan oleh puteranya, Zhao Kuo (Ningzong).

Jadi, mengapa China sanggup merahsiakan hal ini selama lebih 20 tahun sebelum Nanhai No. 1 dikeluarkan pada 2007? Ia berkait dengan prestij mereka sebagai sebuah negara. Semasa 1987, Perang Dingin semakin berada di penghujung dengan China perlahan-lahan bangkit sebagai kuasa ekonomi baru. Menjelang 2007, kedudukan China sebagai kuasa ekonomi dunia sudah tidak boleh dicabar.

Lantas, dengan mengeluarkan Nanhai No. 1 dari tempat persemadiannya di Laut China Selatan, ia menunjukkan tradisi perdagangan China sudah wujud sejak zaman-berzaman. Dengan inisiatif Belt and Road China sedang berjalan, Nanhai No. 1 bukan saja melambangkan kejayaan silam China sebagai negara pedagang. Malah, ia juga menonjolkan cita-citanya menerusi banyak projek yang diusahakan dengan negara-negara lain.

RUJUKAN

Nield, D. (2018, 18 Mei). A “Made in China” Label Solved The Mystery of an 800-Year-Old Shipwreck. ScienceAlert.

Zhong, K. (2022, 14 Jun). China kept this 800-year-old shipwreck a secret for decades. National Geographic.


Konflik Maharaja dan Pope Yang Mencetuskan Sekularism

Pada tahun 1046M, Maharaja Henry III (1017M – 1056M) telah melucutkan jawatan tiga orang bangsawan Rom yang mendakwa menjadi Paus, dan melantik seorang reformer dari Jerman sebagai Paus yang baru, iaitu Leo IX (1002M – 1054M).

Pembaharuan institusi Paus bermula pada waktu pemerintahan beliau yang cuba memahsyurkan kembali perintah menentang simony, perkahwinan serta perlakuan tidak bermoral dalam kalangan para rahib dan paderi.

Leo IX juga menekankan aspek pembaharuan dalam pentadbiran, terutamanya berhubungan dengan struktur organisasi Gereja, di mana ketaatan kepada Paus bukan sahaja dalam urusan spiritual semata-mata. Malah, mengiktiraf Paus sebagai ketua undang-undang yang sah ke atas seluruh Gereja Kristian.

Gerakan Leo IX dan beberapa Paus reformer selepasnya meluas hingga ke Perancis, Itali dan Jerman. Walaupun begitu, gerakan ini hanya dapat sokongan apabila pemerintah sekular wilayah tersebut menyokongnya.

Salah seorangnya adalah Maharaja Henry III sendiri. Pada tahun 1056M, kematian Maharaja Henry III telah meruntuhkan perlindungan ke atas Institusi Paus dan gerakan refomernya. Setelah kematian Paus Stephen IX (1020M – 1058M) pada tahun 1058 M, aristokrat Roman mengambil kesempatan tersebut untuk mengisi jawatan Paus dalam kalangan mereka.

Nicholas II (990M – 1061M) telah dilantik sebagai Paus dalam kalangan reformer dan menjalinkan hubungan ketenteraan dengan penguasa Norman untuk menentang Paus aristokrat Rom. Akhirnya, Paus tersebut telah dihalau keluar dari Rom.

Susulan itu, Nicholas II telah melancarkan peraturan baru mengenai perlantikan Paus berikutan kerancuan sistemnya yang tak menentu pada sebelum ini serta melindunginya daripada sebarang pengaruh aristokrat Rom dan mana-mana pemerintah sekular.

Beliau meletakkan hak perlantikan Paus pada badan kardinal, menjadikan badan tersebut merupakan badan yang diiktiraf dan istimewa dalam Gereja. Peraturan ini memberikan rasa tidak senang kepada penasihat Maharaja Henry IV (1050M – 1106M) yang masih kecil, yang melihat peraturan itu mencabar maharaja yang turut mempunyai hak melantik Paus yang baru. Permusuhan antara pemangku maharaja muda dan Paus reformer telah mengeruhkan badan pentadbiran Kepausan dan pentadbiran empayar.

Pentadbiran Empayar Rom Suci yang dibimbing oleh pemangku maharaja telah menimbulkan permusuhan dengan institusi Paus ketika diperintah oleh Nicholas II dan Alexander II (?M – 1073M).

Setelah Maharaja Henry IV meningkat remaja, beliau cuba memperbaiki hubungan antara kedua-dua pentadbiran tersebut. Malah, Henry IV menyalahkan pemangkunya kerana mengeruhkan keadaan. Pada masa ini, kepausan ditadbir oleh Gregory VII (1015M – 1085M).

Pentadbiran Gregory VII tidak beberapa baik pada peringkat awal berikutan perlantikannya telah melanggar peraturan yang pernah dikeluarkan oleh Nicholas II, iaitu perlantikan Paus oleh badan Kardinal. Beliau telah dilantik atas rusuhan yang berlaku dalam kalangan rakyat Rom.

Gregory VII seorang reformer dan mempunyai pengalaman dalam pentadbiran kepausan sebelum beliau dilantik menjadi Paus. Kelihatannya badan Kardinal tetap akan melantik Gregory VII sebagai Paus walaupun rusuhan tersebut tidak berlaku.

Walau bagaimanapun, hubungan damai ini hanya berkekalan tidak sampai 5 tahun pun. Pada tahun 1075M, hubungan antara maharaja dan Paus mulai renggang atas beberapa isu seperti status jabatan raja Kristian, hubungan antara pihak berkuasa politik dan agama, serta batas pengawalan oleh maharaja dan Paus ke atas badan-badan agama.

Kuasa maharaja ke atas badan-badan agama dikikis, terutamanya perlantikan badan-badan tertinggi seperti biskop dan abbots. Maharaja sudah tidak mempunyai kuasa perlantikan ke atas jawatan tersebut. Gregory VII mempunyai visi untuk membendung sebarang bentuk pencabulan jawatan badan agama.

Hal ini tidak akan dapat dilaksanakan selagi terdapat campur tangan daripada mana-mana badan aristokrat dan pemerintah sekular.

Maharaja Henry IV tidak menerima perkara ini kerana biskop dan abbots sangat memainkan peranan penting dalam pentadbirannya. Henry IV memberikan respon terhadap peraturan yang dikeluarkan oleh Gregory IV ini dengan melantik ketua biskop di Milan.

Gregory IV membalas dengan memencilkan beberapa pembesar maharaja termasuk mereka yang terlibat dengan perlantikan ketua biskop itu. Ketegangan kedua-dua belah pihak, akhirnya mengakibatkan Henry IV sendiri dan sejumlah besar agamawan yang menyokongnya dipencilkan.

Sejurus itu, Gregory IV mencetuskan peperangan antara Henry IV dengan musuhnya iaitu bangsawan Saxon. Akhirnya, pada Januari 1077, Henry IV mengambil kesempatan ke atas penipuan pengakuannya supaya mengaku kalah dengan menyerang hendap pasukan Saxon lalu Gregory VII melarikan diri dari Rom. Pada tahun 1085M, Gregory VII meninggal dalam pelarian di Salerno.

Konflik yang berlaku antara Maharaja Henry IV dan Paus Gregory VII memperlihatkan perpecahan antara sistem politik empayar dan pentadbiran agama Kristian. Seolah-olah Gregory VII mahu memisahkan urusan agama daripada badan politik yang kita kenali sebagai sistem sekular.

Untuk melicinkan urusan agama tanpa sebarang unsur korupsi dan pencabulan, Gregory VII mahu membersihkan sebarang campur tangan pemerintah dan aristokrat.

Apa yang mahu dicapai oleh Gregory VII, tidak pernah beliau fikirkan untuk mewujudkan pemisahan antara Gereja dan empayar. Beliau dan Maharaja Henry IV sama-sama mahukan penyatuan badan politik dan badan agama dalam mengetuai masyarakat Kristian, tetapi konflik antara keduanya tidak dapat dielakkan.

Gregory VII mempunyai metafora bahawa beliau dan Henry IV adalah dua mata dalam satu tubuh Kristian. Tetapi yang menjadi konflik tentang hal itu adalah mata mana yang patut mengetuai badan tersebut.

Gregory VII dan Henry IV masih memegang tradisi Carolingian bahawa pemerintah sesebuah masyarakat Kristian mempunyai misi membawa masyarakatnya ke syurga dan dekat kepada Tuhan, tetapi yang menjadi isu adalah, siapakah di antara maharaja dan Paus yang patut menjadi pemerintah tertinggi.

Tidak boleh ada dua kapten dalam satu kapal. Tanpa pemisahan badan spiritual dan badan duniawi, konflik mereka tidak akan pernah selesai. Sama ada maharaja ataupun Paus, keduanya mempunyai kuasa yang menyebabkan mereka tidak mampu mengalahkan antara satu sama lain.

Mereka juga saling memerlukan antara satu sama lain dan tidak dapat membayangkan apa akibatnya kepada masyarakat apabila dua badan ini terpisah.

Konflik ini membawa kepada perjanjian damai yang berlaku di Worms, Jerman pada tahun 1122M. Perjanjian ini menyelesaikan konflik dengan pemisahan antara urusan sivil dan urusan agama. Sejauh mana batas pemisahan itu menjadi konflik baru yang muncul selepas itu.

Sekiranya, seorang paderi melakukan jenayah sivil, siapakah yang patut menghukum paderi tersebut? Maharaja ataupun Paus? Siapakah yang patut menggariskan peraturan terhadap pengesahan perkahwinan apabila datangnya isu pewarisan harta? Isu ini memberikan definisi batas pemisahan kedua-dua badan tersebut. Konflik ini merupakan salah satu tanda perubahan yang berlaku di Barat pada skala yang besar pada kurun mendatang.


Apa Yang Jadi Pada Sparta Selepas Kalah Dalam Pertempuran 300?

Sesiapa yang pernah menonton filem 300 pasti masak dengan plot ini. 300 orang tentera Sparta diketuai Raja Leonidas (Gerard Butler) berdepan bala tentera Parsi di Thermopylae pada 480 SM. Kita tahu pengakhirannya tragis tetapi ia turut menjadi batu asas kepada legasi Leonidas untuk tahun-tahun selepasnya.

Semasa Parsi menggerakkan kempen ketenteraan mereka terhadap Yunani pada abad kelima SM, negara-negara kota Yunani dalam keadaan berpecah. Negara-negara kota ini sentiasa berantakan antara satu sama lain. Hanya selepas Parsi mula mengancam kedudukan mereka menerusi Darius dan seterusnya Xerxes, barulah mereka bersatu.

Leonidas yang ketika itu memerintah Sparta dipilih sebagai panglima perang untuk angkatan perang pakatan negara kota Yunani. Dan seperti dipaparkan dalam 300, baginda bersama askar-askar Yunani lain berlawan habis-habisan di Thermopylae bagi membantu sebahagian tentera Yunani lain berundur untuk berlawan pada hari yang lain.

Cuma bezanya ialah bilangan sebenar yang setia bersama Leonidas bukan 300 tetapi 700 hingga 1,000 orang, menurut catatan sejarawan Yunani Herodotus. Bagi orang Sparta, walaupun diberi peluang untuk meloloskan diri oleh baginda, mereka lebih rela mati bersamanya. Askar-askar Yunani dari negara-negara kota lain turut membuat pilihan sama. Di Thermopylae, saki-baki tentera Yunani yang bertahan mati dibunuh termasuk Leonidas.

Dengan mangkatnya Leonidas, Sparta kehilangan raja mereka yang disegani. Mengikut tradisi negara kota itu, terdapat dua raja yang memerintah dengan kedua-duanya datang dari keluarga Agiad dan Eurypontid. Dengan mitos mengatakan Leonidas merupakan raja berdarah Herakles/Hercules, maka bagi Sparta, hanya satu perkara yang dimahukan mereka dan negara-negara kota Yunani lain: dendam.

Untuk tahun berikutnya, tentera Yunani berjaya mengalahkan tentera Parsi di Salamis (pertempuran tentera laut) dan Plataea (pertempuran darat). Di Plataea, pihak Yunani memulangkan kembali paku buah keras kepada pihak Parsi dengan menyembelih saki-baki tentera mereka di situ.

Menurut Herodotus, di Plataea, orang Parsi menyangka kemenangan berada di pihak mereka selepas pihak Yunani berdepan kesukaran menembusi kem mereka. Ditambah lagi dengan ketiadaan bekalan akibat tindakan pihak Parsi, orang Yunani pura-pura berundur bagi mengumpan lawan mereka keluar.

Sebaik mereka mengejar saki-baki pihak Yunani, alangkah terkejutnya tentera Parsi apabila bilangan mereka diatasi oleh sekutu-sekutu Yunani. Pertempuran di Plataea berakhir dengan kemenangan pantas pihak Yunani.

Dan sebagai tukaran terhadap apa yang berlaku di Thermopylae, pihak Yunani membunuh semua tentera Parsi di situ. Dan tidak lama selepas itu, tentera Parsi ditewaskan di Mycale. Seperti di Plataea, tentera musuh dibunuh dengan kapal-kapal Parsi yang masih berlabuh dibakar hingga hangus.

Menariknya, operasi dendam Sparta ini dinisbahkan kepada putera Leonidas, Pleistarchus. Tetapi hakikatnya, Pausanias, sebenarnya berperanan sebagai dalang operasi ini. Ini kerana baginda merupakan orang kedua dalam giliran menaiki takhta Sparta dan turut berperanan sebagai penjaga Pleistarchus. Justeru, kekejaman di Plataea dan Mycale berkemungkinan dilakukan atas titah Pausanias.

Kisah Leonidas dan 300 turut menyumbang kepada konsep kenegaraan – satu konsep yang masih asing dalam dunia antikuiti. Tetapi negara-negara kota Yunani berkongsi musuh yang sama dan mahu melindungi tanah air mereka daripada ancaman Parsi. Atas sebab itu, untuk kesekian kalinya, mereka berlawan di bawah panji yang sama.

Selepas Parsi dipaksa kembali ke tanah air mereka, ia memberi keyakinan kepada pihak Sparta untuk sebarang operasi ketenteraan mereka yang seterusnya. Ditambah lagi dengan keangkuhan pihak Athens, ini mendorong Sparta untuk mengakali bekas sekutu mereka dalam Perang Peloponessian bertahun-tahun kemudian.

RUJUKAN

Winters, R. (2018, 21 Februari). After 300: The Posthumous Vengeance of King Leonidas of Sparta. Ancient-Origins.


Qanaah & Tawakal Sebahagia Burung

Dunia di tangan, di hati jangan. Di zaman orang flex kekayaan dalam Instagram ni, definisi “cukup” semakin samar-samar. Kalau cukup makan minum pun, kita mungkin tiba-tiba rasa tak cukup bila tengok Instagram Stories kawan pergi bercuti kat London. Jadi apa makna cukup ni? Untuk menangani jiwa manusia yang tak pernah merasa cukup, Islam mengajar kita agar qanaah.Qanaah maksudnya keadaan jiwa yang merasa cukup. Rasulullah bersabda, “Bukanlah kekayaan itu pada banyaknya harta, namun kekayaan itu kaya jiwa, iaitu qanaah” (Hadis riwayat al-Bukhari). Zaman orang nak healing ni, apa kaitan qanaah dengan kebahagiaan? Disebutkan dalam hadis: “Akan masuk syurga suatu kaum yang hati mereka seperti hati burung”. Siapa mereka? Merekalah orang-orang yang bertawakal kepada Tuhan seperti tawakkalnya burung-burung. Kalau kita tengok binatang bernama burung, pagi-pagi hari sarangnya takde makanan. Burung akan keluar terbang pagi-pagi dan balik dalam keadaan perutnya kenyang. Makna kata, burung menjalani hidup dengan hati tenang dan perut kenyang. Rasulullah bersabda, “Seandainya kamu bertawakal kepada Allah dengan sebenar-benar tawakal, nescaya kamu diberi rezeki seperti burung diberi rezeki, ia pagi hari lapar dan petang hari telah kenyang.” (HR Ahmad)Sifat mulia ini kita boleh belajar daripada baginda sendiri. Pernah baginda balik ke rumah dan tiada makanan tersedia, baginda tidak merungut, bahkan mengatakan “hari ini aku berpuasa”. Sebagai muslim, qanaah atau rasa cukup ni, berakar daripada keimanan. Bukankah rukun iman ke-6 kita, percaya kepada qada’ dan qadar. Sifat qanaah adalah meyakini sepenuh hati yang rezeki kita sudah ditentukan di Luh Mahfuz dan kita tidak perlu terlalu bimbang dengan takdir Tuhan. Boleh jadi, dengan ketenangan hati, kita boleh buat keputusan-keputusan kewangan dengan lebih baik. Qanaah juga selamatkan kita daripada pembaziran. Kalau kita sudah merasa cukup, kita tidak lagi berbelanja banyak untuk makanan, hiburan dan percutian. Dengan ini, kewangan kita boleh jadi lebih baik.Kita sering tak bahagia, pasal kita rasa tak cukup. Beza dengan burung. Ia tahu yang Tuhan telah tetapkan rezekinya untuk hari tu. Jadi kerjanya cuma usaha. Soal rezeki, itu kerja Tuhan. Satu lagi yang menarik, Islam tidak membebankan seseorang di luar kemampuan sampaikan merasa resah. Contohnya, dalam kitab Ihya Ulumiddin oleh Imam Ghazali, disebut yang rumah-rumah isteri Nabi, berbeza simpanan makanannya. Ada yang simpanan makanan di rumahnya setahun, ada yang 40 hari dan ada yang sehari semalam. Yang sehari semalam adalah rumah Aisyah dan Hafsah. Jadi nak kata sini, kalau kita nak amalkan tawakal dan qanaah, memanglah sangat digalakkan. Cuma perlulah dari segi pelaksanaan; satu persatu dan mengikut kemampuan. Supaya tidak terlalu mengejut. Senang kata bertahap-tahap.Adakah sifat qanaah memusuhi kekayaan? Tidak. Dalam Islam, kekayaan atau harta datang bersama tanggungjawab. Rukun Islam ke-4 kita adalah menunaikan zakat. Zakat takkan wajib dikeluarkan kecuali dengan harta yang kita ada. Orang kaya ada tanggungjawab besar kepada komuniti. Ia bukan soal berapa banyak harta yang kamu ada, tetapi berapa banyak yang kamu sumbangkan. Contohnya, apabila Rasulullah umumkan siapa yang belikan Telaga Rummah, pasti Allah akan mengampuninya, segera Saidina Uthman bin Affan beli dan wakafkan telaga itu kepada Umat Islam. Jadi turunlah ayat al-Quran Surah Fajr ayat ke-27, sekaligus mengiktiraf Uthman sebagai memiliki jiwa yang tenang (nafsul mutmainnah). Pengurusan harta juga jangan ditolak tepi. Dalam satu kisah, Saidina Saad bin Abi Waqas pernah nak wasiatkan semua harta dia untuk wakaf Umat Islam lepas dia mati. Rasulullah halang. Yang dibolehkan wasiat hanya 1/3 daripada harta. Nampak tak, pengurusan harta pun penting.


Lima Putera Bugis Bersaudara

Alam Melayu merangkumi sebuah kawasan kepulauan yang sangat luas yang meliputi hampir keseluruhan kepulauan Asia Tenggara, di samping kepelbagaian etnik Melayu yang mempunyai identiti mereka sendiri tetapi mereka disatukan dalam himpunan satu ikatan bangsa yang sama. Bangsa Melayu adalah bangsa pelayar dan kepulauan Alam Melayu adalah “kediaman besar” mereka. Mereka bebas merantau dan berdagang tanpa batasan negara seperti sekarang. Etnik Bugis adalah antara etnik Melayu yang terkenal dengan dunia pelayaran.

Dalam budaya mereka, terdapat satu semangat yang dikaitkan dengan dunia pelayaran yang mereka kenali sebagai “pesompe’.” Kapal pelayaran mereka yang terkenal dalam alam Melayu dikenali sebagai Phinisi. Negeri masyarakat Bugis ialah selatan Sulawesi, dan ibu kota dan pelabuhannya ialah Makassar dan Gowa. Pada pertengahan abad ke-17, pusat kerajaan Makassar ditakluk oleh pihak Belanda dan menyebabkan penghijrahan besar-besaran masyarakat Bugis kerana mereka tidak rela tinggal di bawah penaklukan Belanda dan mereka juga tidak bebas berdagang di pelabuhan mereka sendiri.

Dalam kitab Tuhfat an-Nafis, tiada cerita berkenaan penglibatan kelima-lima orang putera diraja Bugis dalam peperangan tersebut. Kemungkinan ketika itu, ayahanda mereka, Daeng Rilaga @ Rilekkek membawa mereka merantau ke negeri-negeri di Sulawesi, Borneo dan Kepulauan Laut Cina Selatan. Menurut Kitab Tuhfat al-Nafis, Daeng Rilaga merupakan salah seorang kerabat diraja Bugis-Luwu-Bone yang didakwa bersusur galur daripada keturunan Ratu Balqis pada zaman Nabi Sulaiman. Beliau dikurniakan lima orang putera yang sentiasa dibawa belayar bersama-sama. Kelima-lima orang putera tersebut bernama Opu Daeng Perani sebagai kakanda sulung, kedua Opu Daeng Menambun, ketiga Opu Daeng Marewah, keempat Opu Daeng Chelak dan adinda bongsu mereka ialah Opu Daeng Kemasi.

Penglibatan lima orang putera Bugis bersaudara dalam Kesultanan Johor

Johor adalah salah satu kuasa yang digeruni dan kesultanannya adalah legasi daripada Kesultanan Melaka. Walau bagaimanapun, Kesultanan Johor ketika awal abad ke-18 mula diperintah oleh sultan daripada keturunan Bendahara Johor. Ancaman daripada Siak menyebabkan Raja Muda Johor ketika itu, Raja Sulaiman, mengundang kelima-lima orang putera tersebut ke Johor untuk membantu baginda menghadapi ancaman tersebut.

Sebelum mereka menyatakan persetujuan mereka membantu kerajaan Johor, kedua-dua belah pihak telah membuat perjanjian dan bersetuju bahawa sekiranya Johor berjaya memenangi ancaman tersebut, maka salah seorang daripada kelima-lima mereka akan dilantik sebagai Yamtuan Muda (Yang Dipertuan Muda) yang nasihat mereka akan sentiasa diikuti oleh sultan dan jawatan tersebut akan kekal sehingga ke anak cucu. Setelah tentera Johor berjaya mengusir tentera Siak dengan bantuan tentera Bugis pimpinan kelima-lima orang putera Bugis tersebut, maka pada tahun 1722, Opu Daeng Marewah telah dipilih oleh mereka menjawat jawatan sebagai Yang Dipertuan Muda Johor yang pertama dan bermulalah dinasti Yang Dipertuan Muda Bugis bersama-sama Sultan Johor memerintah Johor sehingga akhir abad ke-19. Setelah itu, kelima-lima mereka menabalkan Raja Sulaiman sebagai Sultan Johor dengan gelaran Sultan Sulaiman Badrul Alam Shah.

Perihal ringkas kelima-lima orang putera Bugis tersebut

Kita dapat lihat di sini ketokohan kelima-lima orang putera Bugis bersaudara. Mereka adalah pemimpin yang kuat bukan sahaja dari segi ketenteraan, bahkan mereka juga pemimpin yang berwibawa. Sepanjang sejarah mereka di Johor, berapa banyak ancaman daripada luar seperti Siak dan juga ancaman daripada dalam seperti sekumpulan orang-orang Melayu Johor sendiri berjaya dipatahkan dan juga diselesaikan dengan bijaksana. Pertahanan kerajaan Johor yang sebelum itu lemah menjadi ‘kebal’ semasa pentadbiran mereka di Johor.

Selain daripada bantuan ketenteraan, mereka menjalin hubungan diplomatik dengan kerajaan-kerajaan lain melalui ikatan perkahwinan dan kekeluargaan. Kita juga dapat lihat bagaimana luasnya pengaruh kelima-lima orang putera bersaudara tersebut dalam banyak kerajaan di Semenanjung Tanah Melayu dan Kalimantan seperti Kedah, Perak, Matan dan Sambas, bahkan mereka juga memainkan peranan yang besar dalam pengasasan beberapa kesultanan di Tanah Melayu.

Sekurang-kurangnya dua orang Sultan Terengganu yang pertama ditabalkan melalui kuasa Yamtuan Muda Johor. Kesultanan Johor dan Selangor sehingga kini adalah daripada keturunan mereka (keturunan Daeng Chelak dan Daeng Perani). Bahkan Kesultanan Riau-Lingga yang pernah wujud suatu ketika dahulu sebagai kerajaan Melayu yang kaya dengan karya-karya agama dan kesusasteraan juga legasi daripada keturunan mereka (Yamtuan Muda Johor). Rujuk rujukan-rujukan ilmiah di bawah untuk mengetahui lebih lanjut lagi sejarah mereka yang penuh dengan kehebatan dan konflik.

Dalam sejarah mereka, kita dapat lihat bagaimana mereka bersatu sebagai adik-beradik dan juga bersatu bersama sebagai pemimpin dalam menentang musuh. Sebagai contoh, dalam Kitab Salasilah Melayu dan Bugis, Daeng Perani pernah mengatakan bahawa mereka lima beradik ibarat lima badan satu nyawa.

Pada zaman pemerintahan Daeng Menambun sebagai Raja Mempawah, beliau pernah memohon bantuan daripada kedua-dua orang adindanya daripada dua kerajaan iaitu Daeng Chelak sebagai Yamtuan Muda Johor ketika itu dan Daeng Kemasi sebagai Pembesar Sambas untuk menghadapi ancamana daripada tentera Dayak daripada Kerajaan Pinang Sekayuk pimpinan pemerintah kerajaan tersebut iaitu Pangeran Dipati. Ketiga-tiga pasukan tentera daripada Mempawah, Johor dan Sambas pimpinan ketiga-tiga putera bersaudara tersebut bersatu menentang musuh yang sama dan mereka berjaya memenangi peperangan tersebut. Turut bersekutu dengan mereka ialah tentera Ratu Bagus iaitu Pemerintah Kerajaan Landak. S

elepas peperangan tersebut, kaum Dayak yang terlibat diajarkan agama Islam. Jika Kesultanan Melaka mempunyai lima orang pahlawan bersaudara (seperguruan) iaitu Hang Tuah, Hang Jebat, Hang Kasturi, Hang Lekir dan Hang Lekiu, maka ketahuilah bahawa dalam sejarah Kesultanan Johor juga mempunyai lima orang putera Bugis bersaudara.

Rujukan

Raja Ali Haji, diselia oleh Virginia Matheson Hooker, Tuhfat al-Nafis, Kuala Lumpur: Yayasan Karyawan dan Dewan Bahasa dan Pustaka, 1998.

Muhammad Hafiz Samsudin, “Sejarah Pengaruh Dinasti Yang Dipertuan Muda Bugis dalam Kesultanan Johor dan Riau-Lingga Pada Abad ke-18-19 M,” Latihan Ilmiah Ijazah Sarjana Muda seliaan Dr. Nurulwahidah Fauzi, Jabatan Sejarah dan Tamadun Islam, Akademi Pengajian Islam, Universiti Malaya, Kuala Lumpur, 2013.

Abdullah @ Zakaria Ghazali, “Johor dan Kepulauan Riau: Berlainan Negara Tetapi Bersaudara,” dalam Malaysia dari Segi Sejarah, Bil. 39, Kuala Lumpur: Persatuan Sejarah Malaysia, 2011, hlm. 82-90.

Ahmad Farhan Abdullah @ Zakaria, “Opu Bugis Lima Bersaudara: Peranan Daeng Menambun ibni Daeng Rilekkek dalam Kerajaan di Alam Melayu Pada Abad ke-18,” dalam Malaysia dari Segi Sejarah, Bil. 39, Kuala Lumpur: Persatuan Sejarah Malaysia, 2011, hlm. 41-68.


Sumber Terbuka (Open Source) Dan Kemajuan Teknologi

Dalam tengah menyiapkan projek akhir tahun untuk bidang kejuruteraan Mekatronik, Ali terhenti. Ada satu masalah yang tidak boleh diselesaikannya. Diajukan pertanyaan kepada penyelianya, setelah mendapat jawapan. Ali pun mulakan kerja untuk menghidupkan “Mesin Penghapus Bawang” yang direka olehnya.

Mesin itu menjadi titik antara dia akan dapat tamatkan pengajian pada semester ini ataupun terpaksa menambah semester pengajian lagi. Ketika cuba menghidupkan mesin itu, motor arus terus yang digunakan untuk mencincang bawang masih belum hidup. Buntu dengan keadaan Ali terus berputus asa. Dilanjutkan projek akhir tahunnya itu ke semester hadapan.

Hampa dengan kegagalannya di semester yang lepas. Ali mencari kaedah untuk menyiapkan mesinnya dengan penggunaan perlatan yang akan memudahkannya mencari rujukan. Dengan adanya sumber terbuka yang di kongsi oleh orang lain di seluruh dunia. Ali dapat siapkan mesinnya akhirnya. Beruntunglah graduan zaman ini, taip soalan di google sahaja dah boleh dapat berbagai solusi. Cuma mereka harus pandai memilih solusi mana yang boleh digunakan.

Itulah kuasa gerakan sumber terbuka, dengan itu kemajuan teknologi serta inovasi bertumbuh dengan rancaknya. Sehinggakan nilai kajian dan inovasi yang berlaku selama 10 tahun ini sudah mampu menandingi nilai kajian serta inovasi yang telah berlaku sepanjang 300 tahun yang lepas. Di sini saya akan terangkan bagaimana inisiatif sumber terbuka ini mampu meningkatkan kemajuan teknologi.

Bayangkan ketika saya mempunyai satu idea untuk merekacipta sebuah robot mudah alih yang mampu memanjat bangunan dua tingkat. Maka saya mulakan proses mengkaji mekanisma, peralatan dan sistem yang diperlukan. Kita ringkaskan penerangan ini kepada bagaimana hendak membuatkan satu robot mudah alih. Dalam robot mudah alih terdapat tiga komponen utama untuk mengerakkannya.

Dengan adanya sumber terbuka saya sudah tidak perlu mereka litar pemandu motor arus terus dan litar pengawal mikro sendiri. Saya boleh gunakan rekaan litar yang dikongsikan oleh orang lain dan seterusnya saya hanya perlu fokus terhadap algoritma pengaturcaraan dan mekanisma dalam robot mudah alih saya untuk memanjat bangunan setinggi dua tingkat. Di sini kita mampu singkat proses untuk merekacipta dan mengkaji sesuatu perkara.

Jika saya kongsikan proses-proses saya untuk merekacipta robot tersebut. Pada masa hadapan akan ada orang lain pulak boleh gunakan rekaan sistem saya dan tingkatkan kemampuan robot tersebut untuk memanjat tingkat lima ataupun lebih. Banyak laman sesawang yang telah ada untuk berkongsi sumber terbuka ini. Tetapi kebanyakkan hanya fokus kepada perisian, pengaturcaraan dan litar elektronik. Sebagai contoh, Stackoverflow, Github, Instructable dan beberapa forum perbincangan yang lain.

Tahukah anda bahawa sebanyakkan ‘super computer’ di dunia menggunakan Linux sebagai sistem pemprosesan. Linux juga adalah satu perisian sumber terbuka. Saya juga seorang pelajar yang mengambil subjek pengaturcaraan dalam pengawal mikro. Ketika saya mula belajar dulu tidak banyak sumber yang saya boleh rujuk sehingga satu perisian diperkenalkan iaitu Arduino.

Sejak itu, makin banyak projek yang dikongsikan dan makin canggih inovasi yang dihasilkan. Bayangkan dalam masa 10 tahun kita sudah mampu mencapai tahap ini. Bagaimana pula kemajuan teknologi kita dalam 20-50 tahun akan datang. Dan juga kita sudah kearah revolusi industri 4.0 sekarang ini. Kerajaan Malaysia juga sudah mula mangambil langkah dalam menitik beratkan sumber terbuka ini dengan Pelan Induk untuk Perisian Sumber Terbuka (OSS) yang sebenarnya telah bermula dari tahun 2004 lagi.

Sumber:


Jaws: Mewujudkan Perkataan “Blockbuster”

Ah…musim panas tahun 2018 sudahpun berakhir. Satu musim yang tidak mempunyai kesan dan impak yang signifikan pun pada kita rakyat Malaysia yang hidup di kawasan iklim tropika. Tetapi antara sedar ataupun tidak, bagi penggemar filem, musim panas selalunya ditemani dengan koleksi-koleksi filem hebat dan sangat dinanti-nantikan ditayangkan di pawagam. Bermula dengan Avengers: Infinity War ( 25 April 2018), diikuti oleh Deadpool 2, Solo: A Star Wars Story, Hereditary, Incredibles 2, Jurrasic World: Fallen Kingdom, Ant Man and the Wasp, Mission Impossible: Fallout dan diakhiri oleh Crazy Rich Asians yang ditayangkan pada bulan Ogos.

Filem-filem yang ditayangkan dalam tempoh masa musim panas ini (dari bulan Mei ke bulan Ogos) dipanggil sebagai “summer blockbuster” (ataupun dalam Bahasa Melayu; pecah panggung) dan dihasilkan dan ditayangkan bagi mengaut sebanyak mungkin hasil jualan tiket dan akhirnya merebut takhta box office. Disebabkan itulah jika anda lihat dengan teliti senarai filem yang ditayangkan pada musim panas selalunya merupakan filem yang dihasilkan dengan bajet yang tinggi oleh produksi studio yang besar dan dipromosikan dengan rancak sekali kepada semua orang. Ini sebenarnya satu tradisi Hollywood yang dimulakan oleh sebuah filem yang diarahkan oleh Steven Spielberg dan ditayangkan pada musim panas tahun 1975, Jaws.

Mewujudkan Fenomena “Blockbuster”

Bagi mereka yang belum pernah menonton lagi filem yang mencetus fenomena ini, Jaws merupakan filem yang diadaptasi dari novel garapan Peter Benchley. Ia memaparkan kisah tentang seekor jerung putih gergasi yang mengganas di pesisir pantai Amity, dan diburu oleh Sherif pekan tersebut sambil dibantu oleh seorang ahli anthroplogis, dan juga seorang pemburu jerung professional. Jika dipandang sekali lalu, Jaws nampak seperti filem thriller biasa yang tidak ada sebarang keistimewaan pun. Ia cuma meneruskan legasi filem “monster thriller” yang meletakkan protagonis diburu oleh raksasa atau dalam kes filem ini, seekor jerung putih.

Jaws juga bukanlah sebuah filem yang nampak mampu memberi pulangan yang lumayan berdasarkan kepada masalah-masalah yang dihadapi sewaktu penggambaran. Penerbit Universal Pictures, Richard D. Zanuck dan David Brown membeli hak adapatasi filem ini dari Peter Benchley dengan harga $175,000. Zanuck dan Brown akhirnya mengakui yang jika mereka membaca novel Benchley dengan lebih teliti, pasti mereka akan sedar yang filem seperti Jaws sangat sukar untuk dihasilkan (kerana kebanyakan adegan berlaku di laut, kewujudan jerung putih gergasi dan juga sebab-sebab lain).

Zanuck dan Brown pada mulanya ingin mengupah pengarah berpengalaman bagi menggerakkan projek itu, namun selepas dipujuk sendiri oleh Spielberg, peranan pengarah dengan berat hatinya diserahkan kepada Spielberg. Pihak penerbit dan Universal kurang yakin Spielberg yang masih mentah itu mampu menggerakkan projek sebesar itu. Namun Spielberg melihat projek ini sebagai satu peluang untuk menunjukkan bakatnya dalam usaha untuk menjadi pengarah yang berjaya.

Tetapi, jalan menuju kejayaan selalu penuh dengan onak dan duri. Spielberg sendiri apabila membaca novel Benchley, mengalami kesukaran untuk mengadaptasikan novel itu ke dalam skrip. Selepas 2 bulan usahanya tergantung, Spielberg mengupah seorang penulis skrip untuk membantunya menghasilkan skrip yang menepati citarasa beliau. Penggambaran Jaws juga diulit dengan pelbagai masalah. Pihak produksi menetapkan 55 hari sebagai tempoh waktu penggambaran untuk filem ini, namun disebabkan pelbagai masalah, tempoh penggambaran terpaksa dilanjutkan untuk kesekian kalinya.

Ia sesuatu yang amat menakjubkan pada pemerhati dan pihak media apabila mendapat tahu yang filem itu akhirnya selesai penggambaran walaupun lewat hampir 2 bulan dari tarikh yang dijanjikan. Jaws meletakkan tekanan yang tinggi kepada Steven Spielberg, yang masih lagi dikira muda dikalangan pengkritik. Ramai juga yang berpendapat yang Universal sepatutnya memecat sahaja Spielberg kerana menghabiskan banyak masa dan duit untuk menghasilkan filem yang mungkin akhirnya tidak ke mana.

Tetapi sangkaan pengkritik jauh meleset. Apabila Jaws ditayangkan, ia mendapat sambutan yang luar biasa dari penonton. Jaws berjaya mengutip sebanyak $7 juta dalam hanya 2 hari sahaja selepas ditayangkan. Jaws juga adalah filem Hollywood pertama yang berjaya mengutip $100 juta dalam hanya 2 bulan selepas ditayangkan. Secara keseluruhan, Jaws berjaya mengutip sebanyak $400 juta selepas ia diedar dan ditayangkan di seluruh dunia. Ia satu pencapaian yang julung-julung kalinya bagi sebuah filem Hollywood pada ketika itu.

Oh, sedikit trivia, perkataan blockbuster ataupun pecah panggung itu sendiri tidak wujud sebelum Jaws. Jaws-lah filem yang bertanggungjawab mewujudkan fenomena dan frasa tersebut. Ketika Jaws ditayangkan di pawagam, penonton beratur panjang mengelilingi satu blok pawagam lantas mewujudkan perkataan “blockbuster” yang kita sering dengar digunakan secara meluas sekarang.

Formula Kejayaan Jaws

Sebelum Jaws, kebanyakan filem Hollywood ditayangkan mengikut kesesuaian masa dan atas permintaan studio. Kebanyakan studio berpendapat yang musim sejuk adalah waktu yang terbaik untuk menayangkan filem kerana musim sejuk adalah musim ramai orang bercuti. Namun, tidak semua filem yang ditayangkan pada musim sejuk dapat mengaut keuntungan yang tinggi. Godfather, filem yang berada pada tangga teratas box-office sebelum Jaws, ditayangkan pada bulan Mac.

Kebanyakan studio perfileman tidak lansung menjangkakan yang musim panas adalah waktu yang sesuai untuk filem-filem mereka ditayangkan. Mereka mengjangkakan yang musim panas hanya dipenuhi oleh golongan remaja tidak berduit yang sedang menikmati percutian mereka.Ini menjadikan musim panas penuh dengan lambakan filem-filem yang kurang berkualiti dan tidak menarik perhatian ramai.

Studio perfileman pada ketika itu juga mengambil inisiatif untuk menayangkan filem mereka secara berperingkat, dari beberapa pawagam, sehinggalah mengedarkannya ke seluruh Amerika Syarikat (ataupun dunia) berdasarkan sambutan orang ramai. Kebanyakan studio bertumpu kepada pawagam di sekitar Los Angeles bagi menilai tahap sambutan terhadap filem keluaran mereka.

Universal Studios melancarkan strategi yang berbeza berbanding studio yang lain. Selain menayangkan filem itu pada bulan Jun, Universal menjalankan kempen promosi secara besar-besaran 2 bulan sebelum filem itu menjengah pawagam. Lebih dari $1 juta dibelanjakan untuk mempromosikan filem itu ke seluruh pelusuk Amerika Syarikat. 23 siri televisyen dibeli slot mereka untuk Universal menayangkan iklan promosi filem Jews selama 30 saat. Jaws juga dibuka serentak di seluruh 409 pawagam serata Amerika Syarikat menjadikan filem itu mudah didapati oleh orang ramai.

Langkah dan strategi Universal Studios beserta komitmen Steven Spielberg dalam menghasilkan filem yang berkualiti dan menghiburkan akhirnya membuahkan hasil. Jaws berjaya mencipta fenomena dan menjadi perintis kepada “summer blockbuster” yang kita kenali dan gemari sekarang. Pada tahun 1977, 20th Century Fox, sebuah lagi studio perfileman Hollywood menayangkan filem Star Wars dengan menggunakan formula Jaws. Star Wars berjaya memecah rekod Jaws menjadi filem paling laris pada ketika itu. Ini membuktikan formula kejayaan Jaws berkesan dan akhirnya menjadi satu tradisi Hollywood sehingga sekarang. Kita perlu berterima kasih kepada Jaws, kerana tanpa filem ini, mungkin filem-filem blokbuster seperti Avengers dan juga Star Wars tidak akan wujud.

Rujukan:

Gray,Tim (Jun, 2015), “Jaws’ 40th Anniversary: How Steven Spielberg’s Movie Created the Summer Blockbuster” Variety

Marcus,Dan (Mei, 2015), “Editorial: How the Original ‘Star Wars’ Redefined the Blockbuster” FirstShowing.net

Erbland,Kate (Jun, 2017), “How ‘Jaws’ Forever Changed the Modern Day Blockbuster — And What Today’s Examples Could Learn From It” IndieWire

Caffrey,Dan (Jun, 2015), “Why the Jaws Shark Looks Fake and How That Works to the Film’s Advantage” Consequence Of Sound

C&B (2017), “Jaws: The Groundbreaking Summer Blockbuster that Changed Hollywood, and Our Summer Vacations, Forever” Cinephilia & Beyond


Apabila Albert Einstein Singgah Ke Singapura!

Kepintaran Albert Einstein di dalam bidang Sains tidak dapat disangkal lagi. Negara-negara yang pernah dikunjungi oleh beliau amat bertuah kerana menjadi destinasi pilihan manusia pintar tersebut. Dalam banyak-banyak negara, Albert Einstein sebenarnya pernah menjejakkan kaki ke Singapura!

Pada 2 November 1922, sebuah kapal penumpang dari Jepun, Kitano Maru tiba di Pelabuhan Singapura. Kapal itu membawa seorang penumpang yang termasyhur di dunia pada ketika itu, iaitu Albert Einstein bersama isterinya, Elsa.

Einstein sebenarnya dalam perjalanan menuju ke Tokyo, Jepun kerana dijemput untuk memberikan syarahan di sebuah universiti di sana, beliau kemudian singgah ke Singapura untuk memberikan pendedahan kepada masyarakat Yahudi di sana untuk menubuhkan Hebrew University di Jerusalem.

Di Singapura, Einstein menggambarkan perairan Singapura sebagai laluan sempit diantara dua buah pulau. Mungkin gambaran Einstein ini berada di lokasi Collyer’s Quay yang terletak di Downtown Core. Dua pulau itu mungkin merujuk kepada Pulau Belakang M4t1 dan Pulau Brani. Kedatangan Einstein di Singapura disambut dengan gilang-gemilang oleh komuniti Yahudi di sana.

Akhbar tempatan, The Straits Times melaporkan Saintis hebat Albert Einstein dan isteri dissambut oleh pemimpin komuniti Yahudi. Alfred Montor, seorang pedagang berlian menjadi hos Einstein sepanjang lawatan beliau ke Singapura.

Montor juga turut bertindak sebagai penterjemah Einstein kerana Montor juga, seperti Einstein berasal dari Jerman. Einstein dibawa ke kediaman Montor untuk berehat. Di rumahnya, Einstein ditunjukkan sekotak barangan perak yang dimiliki oleh Montor sendiri.

Selepas itu, Einstein diundang ke sebuah majlis yang dianjurkan oleh Sir Mennaseh Meyer, pemimpin Yahudi di Singapura di rumahnya, An Home. Kekayaan Meyer membuatkan Einstein terpegun.

Einstein menggambarkan Meyer persis Croesus, raja legenda dari kerajaan Lydia yang begitu kaya. Einstein menggambarkan kediaman Meyer seperti istana besar. Dewan utamanya mempunyai ciri-ciri Moor dan terletak di atas bukit serta menghadap sebuah sinagog.

Di samping kekaguman Einstein terhadap kekayaan Meyer, beliau juga kagum terhadap sosok tubuh pemimpin itu. Einstein menggambarkan Meyer seorang yang tinggi dan berbadan tegap walaupun sudah berusia dan mempunyai wajah yang serius serta pandangan yang t4j4m.

Pandangan yang dilemparkan Meyer kepada Einstein membuatkan Einstein terfikir bagaimana caranya untuk mengajak Meyer untuk turut menyumbang kepada penubuhan Hebrew University ini. Kerana ini bukan harapan beliau sahaja, malah ini adalah harapan Ketua Organisasi Zion1s Antarabangsa, Chaimm Wezzman.

Ketika majlis resepsi di kediaman Meyer, majlis itu dihadiri oleh semua pemimpin komuniti di Singapura. Einstein mencatat beberapa peristiwa termasuklah seorang paderi berbangsa Inggeris yang mempunyai hidung seperti kebanyakan bangsawan Inggeris.

Einstein yang duduk bersama Meyer berdekatan dengan meja juruacara majlis kemudian diminta untuk memberikan ucapan.

Di dalam ucapannya, Einstein memberi penghargaan kepada komuniti Yahudi di Singapura atas layanan baik mereka. Einstein juga sempat menerangkan betapa pentingnya sains di dalam kehidupan dan diakhiri dengan penerangan mengenai idea untuk menubuhkan Hebrew University.

Pada petang itu, Einstein menghadiri majlis makan malam yang dianjurkan di rumah Montor. Ketika majlis tersebut berlangsung, Einstein menggunakan kesempatannya untuk bersemuka dengan Menasseh Meyer secara peribadi untuk tujuan penubuhan Hebrew University itu.

Keesokan harinya, Einstein meninggalkan Singapura dan menyambung pelajarannya ke Jepun. Seminggu selepas itu, Einstein dianugerahkan Anugerah Nobel di dalam bidang Fizik. Einstein menyedari bahawa permintaanya kepada Meyer untuk membiayai penubuhan Hebrew University tidak ditunaikan.

Pada Januari 1923, selepas menamatkan siri syarahan  di Jepun, Einstein menjejakkan tapak sekali lagi ke Singapura di dalam perjalanannya menuju ke Palestin. Di dalam lawatan singkat beliau itu, beliau diundang ke majlis makan tengah hari bersama keluarga Montor. Petang  itu, beliau dibawa bersiar-siar ke Ladang Estet Keluarga Frankel di Siglap.

Destinasi terakhir Einstein di Singapura ialah mengadakan lawatan ke rumah William Basapa di 549 Seranggoon Rd. William Basapa merupakan seorang pencinta haiwan. Basapa menunjukkan koleksi-koleksi peribadinya kepada Einstein berkenaan haiwan. Einstein menggambarkan Basapa sebagai pencinta haiwan yang budiman.

Sejurus selepas itu, Einstein meneruskan perjalanannya ke Palestine bagi tujuan penubuhan Henrew University itu. Kali ini, misinya berjaya. Enstein berjaya mendapatkan 750 Pound dari Meyer dan komuniti Yahudi di Singapura bagi tujuan pembinaan universiti itu.

RUJUKAN:

(n.d.). Retrieved from https://www.onthepage.org/outsiders/einstein_in_singapore.htm

Albert Einstein visited S’pore in 1922, met a 14-year-old boy named David Marshall. (n.d.). Retrieved December 21, 2020, from https://mothership.sg/2016/12/albert-einstein-visited-spore-in-1922-met-a-14-year-old-boy-named-david-marshall/


Titanic: Saksi Kisah Tenis Terhebat

Peristiwa karamnya Titanic pada tahun 1912 ialah satu tragedi yang bukan saja memberi kesan kepada negara-negara yang terlibat dan industri perkapalan tetapi juga kepada para penumpangnya. Antara yang terkesan dengan tragedi ini ialah dua pemain tenis legenda Amerika Syarikat, Richard ‘Dick’ Williams dan Karl Behr. Walaupun kedua-duanya merupakan pesaing di gelanggang, ikatan yang terjalin dari tragedi Titanic sebenarnya menjadikan kisah mereka ini memberi inspirasi kepada ramai orang termasuk peminat tenis.

Kedua-dua Williams dan Behr sedang mengejar cita-cita masing-masing sebagai antara pemain tenis terhebat ketika itu. Behr merupakan antara pemain beregu terbaik Amerika ketika itu dan pernah beraksi di pentas final Wimbledon dan Piala Davis. Tapi sayangnya dalam kedua-dua acara berkenaan, Behr dan regunya Beals Wright tewas kepada regu Norman Brookes-Tony Wilding. Sementara Williams pula sudah menempa nama sebagai pemain tenis perseorangan dan sudah dicanang akan menggegarkan arena tenis antarabangsa.

Kedua-duanya memilih menaiki Titanic secara berasingan di Cherbourg, Perancis dan mempunyai alasan berbeza menaiki kapal berkenaan. Behr yang turut berkhidmat sebagai peguam sebenarnya sudah mempunyai teman istimewa iaitu seorang wanita berumur 19 tahun bernama Helen Newsom. Bagaimanapun, hubungan cinta Behr-Newsom tidak disukai ibu dan bapa tiri kekasihnya itu atas alasan jurang usia yang agak besar memandangkan Behr berumur 26 tahun ketika itu. Untuk mengelakkan hubungan cinta kedua-duanya semakin intim, ibu dan bapa tiri Newsom membawanya ke Eropah. Tetapi plot tersebut diketahui Behr dan beliau mengikut mereka ke Eropah secara senyap-senyap. Apabila Newsom menghantar mesej telegram bahawa dia dan keluarganya akan pulang dengan Titanic, pemain tenis itu segera menempah tiket kapal berkenaan dengan tujuan memberi kejutan kepada kekasihnya itu.

Sementara Williams pula seharusnya bertolak lebih awal ke Amerika untuk bertanding dalam kejohanan tenis musim panas sebelum menyambung pelajaran di Harvard tetapi terpaksa menangguhkan perjalanan akibat penyakit rubela. Pemain yang ada hubungkait dengan Benjamin Franklin ini bagaimanapun bernasib baik kerana dapat pulang bersama bapanya, Charles Williams untuk perjalanan pertama Titanic.

Perjalanan Titanic kelihatan lancar dan tanpa sebarang masalah. Pada malam 14 April, Williams dan bapanya makan malam bersama Kapten Edward Smith sebelum kembali ke bilik mereka. Dan sebelum tengah malam, kedua-duanya dikejutkan dengan bunyi perlanggaran kapal dengan aisberg. Pada mulanya, ini tidak membimbangkan Charles kerana sebarang kerosakan pada Titanic boleh ditampung dengan menutup lubang perlanggaran dengan kargo barang, sesuatu yang pernah dialaminya beberapa dekad sebelumnya. Walau bagaimanapun, mereka menurut arahan krew kapal memakai jaket keselamatan dan cuba memanaskan diri dengan berjalan di dek dan menunggang basikal di bilik senaman.

Sementara Behr pula sedang lena bersama keluarga Newsom semasa peristiwa perlanggaran itu berlaku. Ini mengejutkan mereka, lantas memakai jaket keselamatan dan segera ke dek untuk menaiki bot keselamatan. Bila situasi menjadi semakin genting, mereka segera menaiki bot keselamatan dan melihat dengan penuh ketakutan tatkala Titanic mula karam pada awal pagi 15 April 1912. Semua pasti maklum polisi mendahulukan kanak-kanak dan wanita tetapi tak semua yang akan mematuhi polisi berkenaan. Dalam kes Behr, beliau diminta mengayuh bot yang separuh diisi penumpang dan krew oleh Pengerusi White Star Liner, J. Bruce Ismay. Ismay yang turut terselamat dari tragedi berkenaan dilabel pengecut kerana tingkah lakunya pada malam Titanic karam. Dalam satu temubual bersama Newark Evening News enam hari selepas tragedi, Behr berkata, “Pada ketika itu, kami menganggap ada banyak bot keselamatan untuk semua penumpang. Salah seorang penumpang wanita bertanya kepada Encik Ismay sama ada lelaki boleh pergi dengannya. Saya mendengar Encik Ismay menjawab secara perlahan: ‘Tiada masalah, puan.’ Kami semua masuk dalam bot. Pada ketika itu, ia masih belum penuh dan Encik Ismay mengarahkan seorang pegawai dan beberapa krew untuk menyertai kami.” Ini menyebabkan Behr dihantui perasaan bersalah dan terpaksa menghabiskan masa beberapa ketika di sanatorium untuk kembali pulih seperti sediakala.

Sementara di dek pula ketika dua beranak itu membantu para penumpang menaiki bot keselamatan, Williams menoleh ke arah bapanya dan menjerit, “Lekas! Lompat!” Tatkala itu juga, salah satu daripada cerobong asap Titanic menghempap Charles sehingga mati dan hampir-hampir mengenai Williams. Williams terjatuh ke dalam air laut yang sejuk dan segera berenang ke bot keselamatan bersama 30 penumpang lain yang berpaut pada bot itu. Kesejukan air dapat dirasai sehingga ke paras pinggang dan tatkala kapal SS Carpathia tiba untuk menyelamatkan penumpang dan krew yang terselamat, 11 daripada mereka sudah mati. Dalam peristiwa itu, 1,500 penumpang dan krew terbunuh sementara 700 penumpang dan krew terselamat. Semasa krew Carpathia menyelamatkan Williams, mereka mendapati pemain tenis itu berbakat mengalami hipotermia dan kakinya saja menunjukkan keadaan yang membimbangkan.

Seorang doktor yang memeriksa beliau mencadangkan kakinya dipotong untuk mengelak jangkitan gangren tetapi Williams bertegas, “Saya memerlukan dua kaki ini.” Sepanjang perjalanan Carpathia ke New York, beliau berjalan di dek setiap dua jam termasuk pada waktu malam untuk memulihkan semula peredaran darah pada bahagian kaki. Ternyata, kaedah yang dicuba itu menjadi dan dalam tempoh enam minggu, Williams kembali semula ke gelanggang. Semasa perjalanan sama, kedua-dua pemain tenis ini bertemu dan ia mewujudkan ikatan persahabatan yang terjalin untuk tahun-tahun mendatang. Williams turut mengucapkan terima kasih kepada Behr kerana tidak lokek menolong penumpang yang terselamat termasuk dirinya.

Dan tidak lama selepas itu, dua lelaki di mana takdir menemukan mereka di atas Titanic bertemu semula di gelanggang tenis pada pusingan keempat Cabaran Longwood Bowl. 1,500 penonton yang hadir ketika itu menyaksikan pertarungan sengit sebanyak lima set yang menyaksikan kemenangan akhirnya memihak kepada Behr. Akhbar The Boston Globe melaporkan pada hari berikutnya jika ada salah seorang daripada 1,500 penonton yang pulang dengan rasa tidak puas hati, ternyata penonton tersebut sukar dipuaskan. Ini menunjukkan pertarungan Behr-Williams amat sengit di mana pada awalnya, kelebihan umur dan fizikal memihak kepada Williams. Tetapi Behr tetap tenang dan menggunakan pengalamannya untuk mengatasi rakannya itu 0-6, 7-9, 6-2, 6-1 dan 6-4. Kedua-duanya sekali lagi bertemu pada suku akhir Kejohanan Tenis Amerika Syarikat (kini Terbuka Amerika Syarikat) 1914 di Long Island beberapa minggu selepas itu. Tetapi tiada ulangan kejayaan Behr di situ dengan Williams berjaya membalas dendam kekalahannya dan bergelar juara tenis perseorangan kejohanan tahun tersebut.

Tidak lama selepas itu, Amerika Syarikat menyertai Perang Dunia Pertama (WWI) dan seperti warga Amerika lain, Behr mahu berkhidmat di perbatasan. Tetapi beliau ditolak atas alasan mempunyai darah keturunan Jerman. Behr yang juga rakan rapat Theodore Roosevelt menganjurkan satu perarakan besar di New York pada tahun 1916 sebagai menyokong usaha perang Amerika. Williams pula dapat berkhidmat bersama pihak tentera pada tahun 1916 dan berkhidmat sebagai pegawai artileri. Semasa di Paris, beliau diberi anugerah Croix de Guerre dan Chevalier de la Legion d’Honneur dan berpeluang mengenali tokoh utama konflik termasuklah Marshal Philippe Petain. Petain yang dianggap wira pada WWI kemudiannya menjadi protagonis rejim Vichy Perancis yang bersubahat dengan rejim Nazi Jerman semasa Perang Dunia Kedua.

Kedua-duanya mempunyai karier yang baik dalam sukan tenis dan pernah bermain bersama dalam Piala Davis. Sebelum menamatkan karier sebagai pemain, Williams menjadi sebahagian daripada pasukan Amerika Syarikat yang memenangi Piala Davis sebanyak lima kali dan acara beregu lelaki Wimbledon dan Kejohanan Tenis Amerika Syarikat serta pingat emas acara beregu campuran Sukan Olimpik 1924. Rekod Williams dalam acara beregu campuran Sukan Olimpik 1924 bertahan selama 88 tahun sebelum ia dipertandingkan semula pada Sukan Olimpik 2012. Acara tersebut dimenangi regu Belarus, Max Mirnyi-Victoria Azarenka. Selepas tidak lagi aktif di arena sukan, kedua-duanya mempunyai karier yang baik dalam bidang kewangan. Malah, Williams sendiri turut dilantik sebagai Presiden Persatuan Sejarah Pennsylvania.

Setahun selepas tragedi Titanic, pasangan Behr-Newsom melangsungkan perkahwinan mereka pada Mac 1913. Ramai anggota media menganggap kisah cinta mereka itu kisah cinta sebenar setaraf kisah cinta Rose-Jack dalam Titanic dan menyangka mereka jatuh cinta semasa berada di Titanic. Malah, laporan akhbar salah siar kedua-duanya merupakan orang tidak dikenali yang dipertemukan oleh takdir dalam bot keselamatan. Ada juga laporan mendakwa Behr melamar Newsom semasa berada dalam bot keselamatan. Williams pula kehilangan isterinya pada tahun 1929 selepas 10 tahun berkahwin dan kembali berkahwin setahun berikutnya.

Melihat kepada legasi yang mereka tinggalkan dalam sukan tenis, tidak hairanlah mengapa Dewan Kemasyhuran Tenis Antarabangsa memasukkan nama Williams pada tahun 1957. Sementara nama Behr pula dimasukkan selepas kematiannya pada tahun 1969.  Tetapi kejayaan sebenar mereka bukanlah di atas gelanggang tetapi terselamat dalam tragedi kapal yang digelar tidak boleh ditenggelamkan, Titanic.

SUMBER


Galileo Galilei: Kisah Teleskop Ajaibnya

Galileo Galilei ini bukan pencipta teleskop pertama. Dia orang yang kedua. Orang yang pertama menciptanya adalah seorang tukang cermin mata, Hans Lippershey.

Yang menariknya, apabila Galileo dapat khabar tentang penciptaan ini, dia cipta teleskopnya sendiri. Teleskop dia 30 kali ganda lebih power daripada yang asal.

Orang masa itu kritik Galileo sebab ambil kesempatan ke atas ciptaan orang lain. Galileo balas, Hans cipta teleskop secara tak sengaja tapi dia cipta teleskop 100% daripada ilmu optiknya.

Inilah beza orang yang faham sains dan orang yang hanya faham teknologi semata-mata.

Dengan teleskop ini Galileo jumpa macam-macam penemuan baru berkenaan objek-objek samawi. Penemuan paling penting adalah penemuan bulan-bulan planet Musytari (Jupiter).

Dia pelik, kalau Bumi sebagai pusat peredaran dan alam, kenapa bulan-bulan yang dia jumpa itu beredar mengelilingi Musytari. Maksudnya, Bumi bukanlah satu-satunya pusat perederan objek-objek samawi.

Dia juga jumpa planet Zuhrah (Venus) mengelilingi Matahari. Galileo terus berpegang dengan konsep heliosentrism.

Masa ini memang gila-gila Galileo dapat penentangan daripada para profesor sains Aristotelian. Galileo ini dah terlalu banyak idea dia menyanggah idea teras sains Aristotelian.

Galileo nak tunjuk penemuan ini kepada para profesor ini. Tapi para profesor ini tak mahu pun tengok teleskop Galileo. Dia kata teleskop itu bermain dengan tipu helah.

Galileo cuma gelak aje dengan sikap mereka. Dia tulis surat kepada Kepler dengan menyatakan para pengikut sains Aristotelian ini sebagai kebodohan luar biasa dan abadi.

Nak bagi bukti, tak mahu tengok. Selepas itu kuat menafikan kebenaran.

Galileo masa itu agak kebal juga sebab dia ada kawan-kawan dalam kalangan bangsawan dan ahli politik. Ini antara sebab kenapa dia mudah dapat jawatan profesor di universiti yang dia pernah kena tendang selain ke-genius-annya.


Persiapan Kesihatan Sempena Musim Haji

Haji yang sempurna adalah idaman semua mukmin, jadi secara tidak langsung kesihatan Jemaah memainkan peranan penting untuk mengejar haji yang sempurna. Kesihatan yang baik semestinya akan membuat kita kekal bertenaga sepanjang menjalankan ibadah haji. Contoh aktiviti yang memerlukan kita kekal bertenaga semasa menunaikan haji ialah ibadah Sai yang difardukan dalam ibadah haji sebagai mengingati penat lelah Siti Hajar berulang alik antara Bukit Safa dan Marwah demi mencari air. Secara puratanya Jemaah perlu berjalan sejauh 3 kilo meter. Justeru, artikel ini untuk tatapan kalian. Ini dipetik daripada artikel yang ditulis oleh Tabung Haji melalui Dr. Azah Abdul Samad yang bertarikh 31/7/2015 pada halaman 22.

1. Lakukan senaman secara berkala dan berperingkat. Mulakan dengan senaman ringan lalu perlahan-lahan aktiviti senaman ditingkatkan berdasarkan kemampuan individu-individu tertentu.

2. Tabung Haji juga mahu mengingatkan agar para jemaah yang sudah lulus ujian pemeriksaan, namun kemudian mengalami sakit selepas itu dinasihatkan untuk memaklumkan kepada pegawal perubatan yang dilantik. Jangan lupa untuk memasukkan maklumat kesihatan tentang penyakit dan ubat-ubatan dan rawatan dalam Buku Rekod Rawatan.

3. Memandangkan juga aktiviti haji bakal memerlukan ketahanan tubuh yang kuat, dinasihatkan juga para jemaah untuk mengamalkan pemakanan Sihat di samping vitamin yang berfungsi menambahkan ketahanan badan.

4. Para jemaah juga diingatkan untuk mengambil vaksin untuk penyakit Menigcoccal. Untuk pengetahuan semua, sejak tahun 2001 Masihi lagi, kerajaan Arab Saudi tutur mewajibkan pengambilan vaksin ini di samping pengambilan vaksin tambahan untuk penyakit seperti Sesonal Influenza dan Penumoccal.

5. Kepada para perokok tegar di luar sana, dinasihatkan untuk mengambil kesempatan ini untuk berhenti merokok.

6. Setiap jemaah dinasihatkan untuk mengenal pasti waris yang akan menemani. Peringatan juga kepada waris yang menemani ibu bapa yang uzur agar kekal istiqamah dalam menjalankan dua tanggungjawab di bumi Arab Saudi. Tanggungjawab sebagai seorang anak dan juga seorang gamba ALLAH tentunya.

7. Semasa berada di Tanah Suci, digalakkan juga jemaah haji untuk membawa bersama penutup mulut dan hidung dan bahan pencuci tangan seperti hand sanitizer. Lagi-lagi ketika selepas batuk, bersin dan selepas bersalaman.

8. Tidak digalakkan untuk para jemaah haji mengunjungi ladang ternakan untan dan haiwan lain semasa berada di tanah suci.

9. Sekiranya para jemaah menunjukkan tanda-tanda gejala respiratori seperti demam, batuk, selsema dan sakit tekak yang berterusan, boleh dapatkan rawatan di klinik atau Hospital Tabung Haji di tanah suci.

10. Kad Amaran Kesihatan akan diberikan kepada para jemaah haji sebaik sahaja mereka kembali ke tanah air. Para jemaah dinasihatkan untuk memantau suju badan dan penyakit demam, batuk, lelah selama 14 hari selepas tarikh pulang ke tanah air. Sekiranya gejala berterusan, berjumpalah dengan doctor yang berdekatan dan bawa Kad Amaran Kesihatan bersama. Dinasihatkan juga para pesakit yang menunjukkan tanda-tanda demikian untuk menghadkan pergaulan dengan orang ramai dan memakai penutup mulut dan hidung sekiranya terpaksa berbuat demikian


Tragedi Pengusiran Lima Suku Asli Amerika

Dalam sejarah Amerika, nama Lima Suku Peribumi digunakan bagi mewakili lima suku asli di Amerika Tenggara – iaitu Cherokee, Choctaw, Chickasaw, Creek, dan Seminole. Ketika awal kedatangan penja-jah dari benua Eropah, suku-suku asli ini menyambut mereka dengan penen-tangan keras. Namun lama-kelamaan, mereka terpaksa tunduk dan akur berasimilasi dengan pengaruh asing.

Semuanya demi secebis harapan bahawa mereka bakal diberi peluang untuk terus menetap di tanah tumpah darah mereka. Namun sudah menjadi resmi penja-jah; datangnya tidak diundang, mukimnya sibuk menerajang. Kalau mengaut laba, tak lain mesti dengan siku.

Kesudahannya, Lima Suku Peribumi diusir, wilayah mereka diram-pas, dan mereka sendiri, dipaksa berpindah ke  barat (kini Oklahoma). Jalur perjalanan yang ditempuhi mereka ini dikenang oleh sejarah sebagai ‘Jejak Air Mata’. Ia menyaksikan ribuan manusia terkor-ban akibat kebu-luran, kesejukan, dan sera-ngan penyakit.

Titik hitam dalam sejarah awal Amerika ini terjadi sekitar tahun 1830an, tidak lama selepas Presiden Andrew Jackson menandatangani Akta Pengusiran Suku India Amerika.

Tiga kurun interaksi dengan pendatang asing dari Eropah ternyata berakhir dengan tragedi. Carolina Utara, Georgia, Florida, Alabama, dan Tennessee yang selama ini menjadi kampung halaman suku-suku asli tersebut habis dikuasai oleh kerajaan Amerika.

Tragedi yang turut melibatkan suku-suku lain seperti Sioux dan Ho Chunk ini berlaku dalam pola yang hampir serupa – Berinteraksi dengan pendatang dari Eropah; penyusutan populasi secara drastik akibat pepe-rangan, kebu-luran, perham-baan dan se-rangan penyakit; dan akhirnya dipaksa berpindah ke barat (Oklahoma); tempat untuk suku-suku asli yang tidak bertamadun dan tidak ada peradaban – dakwa penja-jah.

Pada mulanya, mereka dituntut menjalani proses asimilasi supaya dapat diacu mengikut tatanan hidup yang sesuai dengan gaya Eropah-Amerika. Gagasan ‘mentamadunkan suku asli’ ini bertujuan menamatkan sengketa antara pendatang dan peribumi. Ia didokong oleh presiden pertama Amerika, George Washington  (1752-1758) dan beberapa pemimpin awal lain.

Satu abad kemudian, Andrew Jackson mempelopori usaha pengusiran suku asli Amerika sebelum beliau menjadi presiden Amerika yang ketujuh (1829-1837). Sepanjang tahun 1814 sehingga 1824, Jackson berperanan besar dalam menjayakan 9 dari 11 rundingan yang bertujuan mengusir suku-suku asli di timur dan memindahkan mereka ke barat.

Suku-suku asli tersebut akur terhadap rundingan ini dengan harapan dapat mengekalkan sebahagian kecil kampung halaman mereka, di samping mahu menghindari nasib yang lebih buruk jika menunjukkan penen-tangan.

Namun, persetujuan terhadap rundingan ini membolehkan Amerika Syarikat menguasai tiga perempat Alabama dan Florida, serta sebahagian Georgia, Tennessee, Mississippi, dan Carolina Utara yang sejak sekian lama dihuni oleh masyarakat peribumi. Gelombang perpindahan pertama ini bagaimanapun bersifat sukarela, justeru hanya sejumlah kecil sahaja dari warga Creek, Cherokee, dan Choctaw yang berpindah ke wilayah baru.

Selepas dilantik menjadi presiden Amerika Syarikat yang ketujuh, Andrew Jackson meneruskan usahanya mengusir suku-suku asli tersebut dengan menandatangani Akta Pengusiran Suku India Amerika. Akta ini membolehkan pihak kerajaan Amerika Syarikat menggantikan tanah-tanah yang diambil daripada suku asli di Timur dengan tanah yang dikhususkan untuk mereka di barat, disebut sebagai Indian Territory (kini sebahagian besar Oklahoma).

Suku pertama yang dipaksa berpindah dari wilayah autonomi mereka ialah Choctaw, iaitu pada tahun 1831. Choctaw berasal dari Louisiana, Alabama dan Mississippi. Mississippi juga merupakan kampung halaman bagi suku Chickasaw, yang kemudiannya bergabung dengan Choctaw di Oklahoma.

Sementara itu, suku Seminole sempat memberikan penen-tangan sehingga tahun 1840an, sebelum akhirnya terpaksa jua meninggalkan Florida. Dalam peristiwa Jejak Air Mata, suku Creek kehilangan 3,500 dari lebih 15,000 orang yang keluar berpindah. Angka kor-ban dalam suku Cherokee pula mencecah 4,000 hingga 5,000 orang.

TERJEMAHAN
Mark Miller. (19 September 2018). The Tragedies that Befell the Five Civilized Tribes that were Forced to Trek the Trail of Tears. Ancient Origins.
https://www.ancient-origins.net/history-important-events/trail-tears-0010725


Dasar Penswastaan Bukan Solusi Penambahbaikan Perkhidmatan Awam

Beberapa hari ini, Perdana Menteri Tun Dr Mahathir Mohamad menyentuh soal dasar penswastaan semasa ditanya Datuk Seri Ismail Mohamad Said (BN-Kuala Krau) dalam sesi Parlimen hari ini. Dan seperti biasa, beliau menyifatkan saiz perkhidmatan awam ini terlalu besar dan perlu dikecilkan termasuk menimbang prospek melaksanakan semula Dasar Penswastaan Negara yang dilakukan pada tahun 1983. Tetapi sebelum kita membawang tak tentu hala, apa itu dasar penswastaan sebenarnya?

Dasar penswastaan merujuk kepada proses perpindahan pemilikan sesebuah entiti atau aset milik kerajaan kepada pihak swasta. Apabila proses tersebut selesai, kerajaan tidak lagi menjadi pemilik sesebuah entiti atau aset berkenaan. Sejarah penswastaan ini sebenarnya bukan perkara baru kerana ia banyak muncul dalam lipatan sejarah. Dalam Tamadun Yunani, kebanyakan perkhidmatan kerajaan diserahkan kepada pengurusan pihak swasta. Sementara Empayar Rom pula menyaksikan kelibat individu dan syarikat swasta melakukan pelbagai perkhidmatan seperti kutipan cukai, mengupah tentera upahan, projek pembinaan dan korban untuk kuil dewa-dewi Rom.

Pada abad ke-20 pula, negara pertama yang menggerakkan dasar ini ialah rejim Nazi Jerman menerusi pemindahan aset dan institusi kerajaan secara besar-besaran antara 1933 hingga 1937. Kebanyakan penerima proses penswastaan ini ialah organisasi-organisasi yang ada kaitan dengan rejim itu sendiri. Tetapi ia hanya menjadi popular pada tahun 80-an di seluruh dunia menerusi langkah penswastaan yang diperkenalkan Margaret Thatcher. Semasa era Thatcher, banyak institusi atau aset kerajaan diswastakan seperti British Telecom (1984), Rolls Royce (1987) dan Rover Group (1988).

Thatcher berbuat demikian kerana percaya dasar ini boleh menghapuskan elemen korupsi dalam sosialisme dan memberi peluang kepada orang ramai menikmati kebebasan mereka. Tujuan di sebalik dasar ini untuk memastikan kuasa sesebuah negara dikurangkan dan mengukuhkan kuasa rakyat. Idea sebegini yang memberi ilham kepada Tun Dr Mahathir untuk melakukan perkara sama pada tahun 1983.

Menerusi ucapannya dalam Persidangan Industri Sekuriti di Malaysia pada tahun 1984, beliau melihat kerajaan tidak bijak menguruskan sesebuah perusahaan dengan licin walaupun dengan bantuan unsur monopoli dan kuasa kerajaan. Beliau berpandangan penswastaan merupakan langkah terbaik kerana pihak swasta lebih bermotivasi dan bijak dalam soal pengurusan. Ini sekaligus boleh menambahbaik prestasi ekonomi negara dan khususnya perkhidmatan awam yang diterjemah dalam bentuk pertumbuhan ekonomi yang lebih baik.

Sektor awam kerajaan bukan sahaja terlibat dalam menggubal dan melaksanakan dasar-dasar utama kerajaan tetapi juga terlibat secara aktif dalam aktiviti ekonomi dan perdagangan di Malaysia. Saiz sektor awam telah berkembang dengan begitu pesat sekali pada tahun 1970-an dan 1980-an dengan perbelanjaan sektor awam meningkat dari 28% pada tahun 1975 kepada 36% pada tahun 1982. Situasi ini dianggap membawa beban kewangan yang besar kepada pihak kerajaan. Selain itu, keadaan ekonomi yang meleset ketika itu turut menyumbang kepada pengenalan Dasar Penswastaan ini.

Semasa diperkenalkan, dasar ini mempunyai beberapa objektif iaitu:

1. Membantu pihak kerajaan mengurangkan beban kewangan mereka. Pada masa lepas, kerajaan membelanjakan jutaan ringgit dalam sektor kesihatan, pertahanan, air, api, landasan keretapi, pelabuhan, lapangan terbang dan sebagainya. Perbelanjaan ini terus meningkat dari semasa ke semasa dan kadar pulangan balik dianggap terlalu lambat dan sangat rendah. Selain itu, kerajaan juga terpaksa menyelenggara perkhidmatan dan pelaburan-pelaburan tertentu. Jumlah emolumen merupakan satu item yang terbesar iaitu lebih satu pertiga daripada keseluruhan perbelanjaan pengurusan. Perbelanjaan dalam bentuk pindahan juga telah meningkat dengan pesatnya pada ketika itu dan menjadi hampir setengah daripada perbelanjaan mengurus.

2. Membantu menambahbaik kecekapan dan produktiviti kerja. Pencapaian kebanyakan perusahaan awam yang terlibat dalam bidang perdagangan dan perindustrian masih belum memuaskan walaupun mendapat akses monopoli dan pelbagai bentuk sokongan kerajaan.Dengan menswastakan beberapa perkhidmatan kerajaan ditambah dengan kepakaran dan akses peluang yang diberi oleh pihak swasta, ini dapat menambahbaik perkhidmatan tersebut.

3. Menggalakkan pertumbuhan ekonomi dan meningkatkan pendapatan negara. Menerusi dasar ini, lebih banyak syarikat swasta yang diwujudkan secara langsung atau tidak langsung dapat meninggikan pertumbuhan ekonomi negara. Di samping itu, pihak kerajaan juga dapat menambah pendapatan menerusi kutipan cukai pendapatan dari syarikat-syarikat yang berkenaan.

4. Pembahagian sumber dan kecekapan. Lebih banyak penglibatan kerajaan dalam ekonomi bermakna lebih banyak penguasaan kerajaan terhadap sumber-sumber negara. Keputusan yang dibuat pula berdasarkan pertimbangan yang bukan bercorak pasaran. Sebahagian besar barang-barang dan perkhidmatan yang dikeluarkan oleh kerajaan mencerminkan nilai pasaran. Harga barangan tersebut berasaskan subsidi dan sumber yang diperuntukkan itu untuk pengeluarannya tidak dapat diagihkan dengan cekap. Subsidi dan pengekalan sikap yang berkehendakkan kebajikan akan menggalakkan rakyat terlalu bergantung kepada bantuan kerajaan. Keadaan ini tidak sesuai dengan kepentingan jangka panjang negara keseluruhannya.

5. Mempercepat pencapaian Dasar Ekonomi Baru (DEB). Dasar Penswastaan dilihat membuka lebih banyak ruang penyertaan syarikat-syarikat Bumiputra bagi memenuhi aspirasi DEB.

Bagi memastikan dasar ini berjalan lancar, kerajaan menubuhkan satu jawatankuasa di Unit Perancang Ekonomi. Jawatankuasa ini dipengerusikan oleh Unit Perancang Ekonomi dan dianggotai oleh Unit Penyelarasan Pelaksanaan, Kementerian Kewangan dan Jabatan Perkhidmatan Awam. Hasil mensyuarat jawatankuasa ini, pihak jawatankuasa mengeluarkan dua garis panduan bagi memudahkan kerja penswastaan beberapa perkhidmatan oleh kementerian atau jabatan iaitu Garis Panduan Mengenai Penswastaan Untuk Kegunaan Pihak Swasta dan Garis Panduan Mengenai Penswastaan Untuk Agensi-Agensi Kerajaan. Dua garis panduan ini dikeluarkan pada 21 Januari 1985.

Antara bentuk penswastaan yang dijalankan semasa dasar ini dilaksanakan ialah penjualan aset atau ekuiti yang melibatkan penjualan syarikat-syarikat kerajaan seperti Malaysia Airlines (MAS), Edaran Otomobil Berhad (EON) dan Perbadanan Perkapalan Antarabangsa Malaysia Berhad (MISC). Ada juga membabitkan pajakan yang melibatkan pemindahan hak menggunakan aset kerajaan untuk tempoh tertentu seperti sebuah pusat penyembelihan khinzir di Shah Alam dan Depoh Baikpulih Tentera Udara Diraja Malaysia (TUDM).

Selain itu, kerajaan juga menguruskan kontrak pengurusan yang melibatkan penggunaan kepakaran pengurusan sektor swasta untuk menguruskan sesebuah entiti kerajaan di mana mereka dibayar yuran pengurusan seperti pemasaran masa siaran Radio Malaysia, akitiviti pemasaran RISDA dan soal pengurusan loji penapisan air di Empangan Semenyih.

Semasa penggal pertamanya sebagai Perdana Menteri, Tun Dr Mahathir turut menswastakan projek-projek baru kemudahan awam yang biasakan diuruskan sektor awam seperti Projek Lebuhraya Utara-Selatan (PLUS), Laluan Kedua Ke Singapura (Second Link) dan projek bekalan air ke Ipoh. Bentuk penswastaan ini dirangka berdasarkan garis panduan yang ditentukan dalam strategi perlaksanaan dasar penswastaan. Bentuk penswastaan ini dipilih mengikut ciri-ciri aktiviti organisasi yang akan diswastakan bagi memastikan kelancaran perlaksanaan dasar berkenaan.

Dasar ini sudah tentu ada pro dan kontranya. Bagi para penyokong dasar ini, terdapat beberapa kelebihan seperti:

1. Mengurangkan kerenah birokrasi dan meningkatkan kecekapan perkhidmatan.

2. Menurunkan kadar cukai.

3. Penumpuan kekayaan di mana ia diterjemah dalam bentuk lebih banyak pelaburan yang merangsang modal pasaran dan menambah peluang pekerjaan.

4. Syarikat lebih bersifat jangka panjang dalam setiap projek mereka berbanding kerajaan yang dilihat bersikap jangka pendek dalam setiap usaha mereka.

5. Menambah unsur persaingan dalam pasaran.

Bagaimanapun, dasar ini tidak terlepas dari pelbagai kritikan termasuk di Malaysia. Antara pelbagai kritikan yang dilemparkan ialah:

1. Ketiadaan unsur ketelusan semasa proses penswastaan yang membawa kepada unsur salahguna kuasa dan rasuah terutama membabitkan pihak kerajaan dan swasta.

2. Hanya memberi sedikit kesan pada peningkatan kecekapan dan produktiviti pekerja.

3. Syarikat yang diswastakan tidak mengambil kira soal kepentingan awam kerana keutamaan mereka menjurus kepada soal keuntungan. Justeru, ini mendorong mereka mengenakan caj lebih mahal daripada memikirkan aspek kualiti penawaran perkhidmatan kepada pengguna.

4. Kerajaan terpaksa mengeluarkan lebih banyak wang untuk mendapatkan akses kepada perkhidmatan yang diswastakan. Selain itu, sekiranya perkhidmatan yang diswastakan mengalami kerugian dan berhadapan prospek muflis, kerajaan juga tidak mempunyai pilihan melainkan mengambil alih semula perkhidmatan dengan harga yang jauh lebih tinggi.

5. Penurunan kualiti perkhidmatan yang ditawarkan berbanding semasa ia masih menjadi milik kerajaan.

6. Pemecahan industri-industri yang mengakibatkan wujud kekeliruan siapa yang seharusnya bertanggungjawab lebih-lebih lagi bila berlakunya tragedi atau pengambilalihan sesebuah syarikat.

7. Kerajaan tidak berpeluang menikmati keuntungan tambahan dari sesebuah aset atau institusi kerana keuntungan ini dinikmati oleh para pelabur luar.

8. Prospek melihat aset atau institusi yang diswastakan jatuh ke tangan pihak asing sekaligus mencetuskan isu pemilikan aset.

9. Kehilangan peluang pekerjaan lebih-lebih lagi bila pemilik baru memilih mengurangkan bilangan pekerja yang menyertai entiti swasta yang baru diwujudkan.

Jika ada yang merasakan ombak penswastaan ini merupakan jalan terbaik untuk menambahbaik ekonomi negara, anda salah. Menurut Profesor Richard Lachmann dari Universiti Negeri New York, dasar penswastaan menyukarkan lagi sebarang usaha pembangunan negara menggunakan sumber dan kekuasaan yang dimiliki.

Sebarang slogan yang menyokong penswastaan seperti kos rendah tidak semestinya baik kerana ia boleh saja mengundang kerosakan jangka panjang. Beliau juga melihat pihak swasta terlalu mementingkan keuntungan dan hanya mementingkan kelompok tertentu sahaja sekaligus berlawanan dengan agenda kerajaan yang menyediakan perkhidmatan awam kepada semua pihak tanpa membeza-bezakan sesiapapun.

Atas sebab inilah, wujud usaha di serata dunia di mana negara-negara berusaha mendapatkan semula aset atau institusi yang telah diswastakan. Di Malaysia misalnya, syarikat pengendali konsesi lebuhraya iaitu PLUS Expressway yang sebelum ini di tangan pihak swasta kini diletakkan di bawah penguasaan kerajaan melalui dua entiti kerajaan iaitu UEM Group (pegangan 51%) dan Kumpulan Wang Simpanan Pekerja (KWSP) (pegangan 49%).

Di Amerika Syarikat pula, mereka berjaya mendapatkan semula 85% akses perkhidmatan air kembali kepada pihak awam sementara 80% rangkaian bekalan elektrik Jerman kini dikawal dan diuruskan pihak berkuasa tempatan dan wilayah. Bak kata John McDonnell yang merupakan Chancellor of the Exchequer (sama taraf dengan Menteri Kewangan) bayang-bayang Parti Buruh, dasar penswastaan hanya menguntungkan kelompok tertentu dan merugikan rakyat untuk jangka masa panjang. Jadi soalan saya kepada empunya badan yang berkenaan, masih rasa dasar penswastaan jalan terbaik?

SUMBER

1. Suhael Adnan, Ahmad, Parzi, Mohd Nasaruddin dan Idris, Rohaniza. (2019). Berita Harian. Ada opsyen pindah pegawai awam ke swasta – PM. https://www.bharian.com.my/…/ada-opsyen-pindah-pegawai-awam…

2. Edwards, Chris. (2017). Cato Institute. Margaret Thatcher’s Privatization Legacy. https://object.cato.org/…/cato-journal/2017/2/cj-v37n1-7.pdf

3. Kirkby, Henry. (2013). The Guardian. Privatisation: the good, the bad, and the ugly. https://www.theguardian.com/…/12/privatisation-good-bad-ugly

4. McDonnell, John. (2017). The Independent. The privatisation of our public services has been national failure – it’s time to take back control. https://www.independent.co.uk/…/privatisation-failure-energ…

5. Lewis, Michael. (2018). MoneyCrashers.com. What Is Privatization of Public Services – Definition, Pros & Cons. https://www.moneycrashers.com/privatization-definition-pub…/

6. Lachmann, Richard. (2017). TheConversation.com. Can the government save money by privatizing prisons, Medicare and other functions? https://theconversation.com/can-the-government-save-money-b…

7. Pettinger, Tejvan. (2017). EconomicsHelp.org. Advantages and problems of privatisation. https://www.economicshelp.org/…/advantages-of-privatisation/